url: =Tulaai Leitung Thuthang Tuamtuam Updates June 25, 2015 :: ZOMI DAILY\nposted on 25 June 2015 at 9:20 pm Lomkholna: Khawmpau, Myanmar, News, World, Zomi\n· July 4,2015 ni akibawl ding Zomi Innkuan USA Palaai khawmpi leh Global Zomi Idol lasak kidemna ending siimding kahding in USA gam muntuamtuam a om Zomi te solitlit ta a, amunmun ah nasepna pan tawlngak theihnading kingen ciat in lemat leitawh, mawtaw kawmtawh kisingziahziah kilawp mahmah hi. Global Zomi Idol lasakdem ding Australia gampan khat ongtungta a, gampua pan ongtung masapeen in kiciam the hi.\n· Kawlgam Democracy mantak ahihtheih nading a 2008 Kawlgam thukhunpi sungpan mipi leh kumpi langpang te ngetnatawh kizui in puahphat ding puahphat lohding June 25, 2015 ni in Myanmar Parliament ah Mee tawh khensatna nei uha, Mipi teelcing Palaai 417,Gaalkaap Makaai 166 te kah in Palaai 50 painuamlo uhhi. Atamzaw pai ahihman in khensatna bawlveve uha, Thukhun nambat 59(gah) losiah bawlphatlohding in Meetang tamzaw ahihman in kawlgam I maailam khimkhua azingzing hita hi. Thukhen satna abawl laaitak un Pi Suut Cing in lungleeng khuangai kawm kuan ongthukimpih tam ci in khuadakdak hi. Atom in Daw Aung San Suu Kyi in President seemtheilo ding cihzong khat ah kihel hi. Kamayut\n· Syria gam Kobane khuapi IS migilo te khutsung pan Kurdish gaalkaap ten alaakkikzawh uh khakhat kiim hipan a lungmuang tak a aom hiuhiau laaitak uh June 25, 2015 ni in IS migilo ten avui atang apum tawh nasiatak in lehdo kik uha, Kurdish gaalkaap 30 si in tampi tak liam uha, khua sung mimawkmawk 20 zong IS ten kaplum uhhi. BBC\n· India gam Gujarat state sung ah June 25, 2015 ni in guahtam lua mahmah ahihman in inn le lo te tui im tuum zihziah a mi 30 sang atamzaw si uhhi. Kumpi thunei te in pawlkhat nawnkhia uha, anawnman loh te uh asaanna lam kahto ding in thupia uhhi.VOA\n· Pakistan gam Sindh Province leh Karachi khuapi te ah tuma nithum pan kipan June 25, 2015 ciang khualum luamahmah ahihman in misi 1,000 cingta a, zato ah 7,000 bang zato ah khoi in om uhhi. Hih khualumna in numei naupang uhaam kuamah guptuam neihetlo ahihman in adiak in uhaam, khanghaam ten lelpha mahmah uhhi.CNN\n· Mikaang Naaksau gaalkaap kipawlna NATO te in gaalkhat bangkhat aneih uhleh gaaldoding a akiginglinlian sa a aneihden uh gaalkaap 13,000 pan 40,000 ah kakhanto uhhi ci in June 24,2015 ni in taangkokhia uhhi. Tulaai tak a akingimngim pih uh ahih Russia te bel thebekhiat banglian ei. CNN\nAnuai a blog ah nahawh zeel ve\nPrevious: A hoih leh a hoihlo\nNext: UNHCR Representative Richard Towle tawh kimuhna


timestamp: atn

url: =Christian Hymn te’ tangthu: Nuam Lua Ing, Ka Honpa Hang :: ZOMI DAILY\nposted on 12 February 2017 at 3:00 am Lomkholna: Article, Biakna, Hymn, Zamkhatkham\nThanks to God! (Ephesians 5:20)\nJohn Alfred Hultman (1861-1942)\nTranlated ito English by\nArranger: Norman E. Johnson (1928-1983)\nCarl E. Backstrom (1901-?)\nHih la zong Sweden gam pan leitung buppi-a kizel la khat ahi hi. A malte in i nisim nuntakna hong lak deuh-a, a aw pen a sak nuam folk music nam ahih manin leitunga minam khempeuh in deih mahmah uh hi. Tunai-a evangelical labute-a ong kihel Swedish late lakah hih la, “Nuam Lua ing, Ka Honpa Hang” zong khat ahi hi. A dang Swedish late lakah “Day by Day,” “He the Pearly Gates Will Open,” “More Secure Is No One Ever” cihte kihel hi.\nHih la a phuakpa August Ludvig Storm pen 1862 kum October kha-a Sweden gam Motala-a suak ahih hangin Stockholm khuapi ah tengzaw hi. A neu lai mah-in Salvation Army kikhopna khat ah piangthak hi. Salvation Army sungah lut a, a maikai officer khat-in om hi. Hih la mahmah zong Sweden gama Salvation Army-te’ laihawm Stridsropet (The War Cry) sunga hel dinga December 5, 1891 ni-a a phuah ahi hi. A Swedish pau-a a kiphuahcilna ah taang 4 pha a, a taang patna khempeuh tack (thanks, “lungdam”) cih kammal tawh kipan hi. “Lungdam” cih kammal 32 vei om hi. Pasian’ tunga a lungdam kohnate’ lakah “tuukhun” a kipan “khuakhalhun” dong, “natna” a kipan “nopna” dong, “lingpakte” a kipan “lingte” dongin huamkim hi. 1910 kumin J. A. Hultman in ama’ phuah la-aw tawh na bulh-a, Solskenssonger laihawm sungah a hel-a kipan Sweden gam leh America gamte ah hong minthanga, leitung buppi ah hong kizel hi.\nKum 37 a phak-in August Storm in nungnatna khat ngah kha a, tua natna hangin a khantawnin poilawh hi. Lam nangawn pai thei lo-a a om hangin a sih dongin Salvation Army mah ah sem suak hi. July 1, 1914 ni-in si a, a sih ma kum khat lai-in a nuntak sunga nop hun leh dah hun, dam hun leh nat hunte hangin Pasian’ tungah lungdam kohna poem khat phuak lai hi.\nHih la a aw a phuak John Alfred Hultman bel Sweden gamah July 6, 1861 ni-a suak ahi hi. August 7, 1942 ni-in America gam California ah si hi. A neu lai-in a innkuanun Sweden gam pan America gamah lal uh a Iowa ah teng uh hi. A neutunga kipanin music lam a vakna leh a aw mahmah pha-a la a siamna kilang pah hi. Kum 60 sung Sweden leh America gam kawmin kileh kawikawi-a ama’ siam bangin gospel la sa den hi. A paina mun khempeuh ah mipi khawm zo den hi. A la sak zia leh a maitaii den ama’ nuntak zia hangin “Sunshine Singer” kici hi.\nHultman bel lasiam khat cih bang bek hi lo hi. Mission Covenant Pawlpite ah pastor sem, Chicago, Illinois a North Park College ah zong laihilh, pawlpi sungah organist-in zong om ngei, piano zong tampi bawl ngei, la dawng 500 val a aw phuak, la dawng tampi kaikhawm-in labu tampi khenkhia, cih bangin nasep nam tampi a sem ngei khat ahi hi. Kum 81 a phak laitakin Burbank, California a Covenant Church ah lasa-a, tua lai ah si hi.\nHih la Mangkama a teipa Carl Ernest Backstrom zong pastor mah hi a, Evangelical Mission Covenant pawlpi ah pastor sem hi. Nebraska, Iowa leh Ohio state-te ah sem kawikawi hi. Hih la, Covenant Hymnal sunga hel dinga a teikhiat hi a, 1931 kuma kikhen ahi hi. Swedish pau a taang thumna a nusiat hangin tua sunga thute a taang dangte ah hel veve hi.\nArrangment a bawlpa Norman E. Johnson bel Singspiration Publishing Company tawh nasemkhawm den khat hi a, Evangelical Covenant pawlpi ah music director sem ngei hi. “Not What These Hands Have Done” kici la zong a aw ama’ phuah ahi hi.\nPrevious: Ohio ah thubuai aom manin sihdan piakding mi 8 ahun kisotto ~ TK Lian\nNext: Zomi Nam Ni 2017 ~ Yangon Khuapi Ah


url: =A gualzote tot lampi, Na gualzo nuam hiam? :: ZOMI DAILY\nposted on 1 April 2018 at 9:56 am Lomkholna: Article, JobCinpi\nMi khatpeuh kiangah na gualzo nuam hiam ci-in kidong hi leh gualzo nuam keng a ci om sam lo ding hi. Mi kim in gualzawhna kideih hi. Ahi zongin mi pawlkhat in “ Gualzo nuam mah ing, ahi zongin ka gualzawh nadingin bang sem ding ka hiam cih thei keng,” cih thei uh hi.\nGualzawhna i cih in, nam tampi om hi. Zum nasem mi khat adingin a za khan pen ama gualzawhna hi a, sang naupang khat adingin a sang sungah lai a pil penna in ama gualzawhna hi pah hi. Tua mah bangin sum zong mi khat adingin hauhna pen ama gualzawhna hi a, vanzuak mi khat adingin a vanteng a khotsiangna in a gualzawhna ahi hi. Tua ahi manin, bang lamah gualzo nuam na hiam cih pen nang le nang na kitheih ding thupi pen ding hi.\nGualzawhna pen Pasian aa hi. Hi mah hi. Gualzawhna pen Pasian aa hi takpi hi. A nungta Pasian a um a bia Zomite in na khatpeuh i sep i bawl ding simin Pasian mah i masak den ding mah hi pen hi. Tua ahi manin, gualzawhna i ngah nadingin Pasian zomah bang kisam hiam cih tawh kisai thu pawlkhat gen nuam hi hang.\nNa khatpeuh sep ding bawl ding a om ciang’n, cidam a sep le damlo a sep kibang ngait lo hi. Lunglut dan zongbkibang loin, ngaihsutna piak zawh dan zong kibang thei lo hi. Pumli ci a dam ciangin thahat bek loin lungsim zong thahat hi. Lungsim tha a hat ciangin ngaihsutna hoih le gelna hoih tuamtuam kingah thei pan hi. Tua ahi manin, gualzawh ding a sawm taktak mi khat nahi leh na cidamna kimsiam inla, cidamna tawh kisai thu pawlkhat theihsawm in. Sum le lai a heite in ama ading ahi kei leh a innkuan adingin siavuan khat tuam neih uh hi.\n2.) Lawm le gual telsiam ding\nKa gualzo nuam cici napi’n, pamdunga vakvai khat tawh kithuah den mawk leh gualzawhna ngah lo bek tham loin gualzawhna tawh kigamla semsem lai ding hi. Gualzawhna a ngah nuam mi khat in ama kholhlih lawmble gual ding a telsiam ding thupi mahmah hi. A gualzo mite tawh a kikholhna in hamphatna tampi ngahsak hi. Bang hang hiam cih leh a gualzosa mite in bangci sep, bangci gel uh uh, bangci ngaihsut uh hiam cih leh ama adingin sum tawh a kilei zo lo a manpha pawlkhat ahi hi. Ahi zongin a gualzosa mite tawh kimawkkholh ding hi thei lo hi. Tua hi a, a gualzosa mi khat tawh i kikholh theih nadingin i ngimna i gelnate hoihtak le kicingtaka i gen theih ding kisam hi. Tua hi leh amau mahmah in zong bangci hong panpih thei ding, bangci hong hilh ding cih thei pan ding uh hi.\n3.) Ei le ei kitheihtelna\nA gualzo nuam mi khat in ngimna sang, ngaihsutna sang a neih ding kisam mahmah hi. Ahi zongin tua ngaihsutna le ngimna nuai ah ka sep theih bang teng hi a, ka bawl theih bangci ciang hiam cih pen theihtel ding kisam hi. Gualzo nuam mahmah napi’n, thanemna awlmawk ngiat lo cih bang hi thei lo hi. Thanemna a nei ngiat lo mi on san lo hi. Ahi zongin thanemna a tawm thei penpen ding kisam hi. Bang hang hiam cih leh thanemna a tamluat ciangin hong susia nuamte in hong kaihkhiat nading uh baihsa lua ding uh a, ei le ei mahmah zong puk nading baih lua kha ding hi. Bang hang hiam cih leh a gualzo mi khat a pahtawi nuam mi a tam mah bangin a nungkaih nuam zong kitasam tuan lo ahi manin, i thanempenna mun ah zong hong kizawh pakpak loh ding thupi hi.\n4.) Khang hun thupiangte theihtelna\nKhangthak hun a thupiangte bekbek thupitsak ding hi lo hi. A beisa khang hunte ah bang thu bang la piang ham cih pen limtaka kantel ding kisam hi. A beisa hun a thupiangte le tu laitaka thuliangte i kantel khit ciangin mailam hun ah bangci bangin gel ding bawl ding cih kithei pan hi. A gualzosa mite in khangthak thu bekbek kan loin a beisa hun a piang thute zong limtakin na kantel uh hi. Thutheihna a om lo ngaihsutna sung pan gelna hoih piang khia thei lo hi. Na khatpeuh a phuancilte in hih bang danin thu kantrl ciat uh hi.\n5.) Hazatna le muhdahna nei lo ding.\nHazatna le muhdahna i cih pen a gualzo nuamte ading bek a sia hi loin mikim ading hoih lo hi. Ahi zongin a gualzo nuam mi adingin hoih lo zaw kaan lai hi. Enna le hazatna kibang lo hi cih i theihtel ding kisam mahmah hi. Hazatna in mite hong langbawlsak a, muhdahna lungsim hong guan hi. Enna ahi leh amau tawh kibat nopna lungsim hong neisak a, hanciam nopna lungsim hong guan hi. Muhdahna le hazatna in lungsim gimsak ahi manin gualzawh nading lampi hong khaktansak thei hi. Midang khat muhdahna in vangik pua tawh kibang ahi manin vangik a pua mi khat in a vanpuak kawmin nadang bang mah septhuah zo nawn lo hi.\n6.) Kimuanna lungsim khangsak ding\nEi le ei kipum-muan ding cihna hi lo hi. Sem zo ding bawl zo ding ci a ei le ei tha kipiakna in kimuanna lungsim khanhsak semsem hi. Kimuanna a nei lo mi khat in a tup a sawmna tangtun zo ngei lo ding hi. Ngaihsutna sang, gelna sang nei ngam lo ding ahi manin, na a sepsep hangin madawk ngei lo ding hi.\n7.) Khualzin zel ding\nGualzawhna le khualzinna bang kisai laizang hiam a ci nuam om kha thei ding hi. Sepna bawlna khatpeuh ah hun sawtpi sung kidiahcip-in nasep bekbek tawh i buai ciangin lungsim navak nawn loin lungzing gawp thei hi. Tua banga lungzinna in sin tom lungtomna banah pumpi cidamna zong sukha thei lai hi. Khualzinna in muhna tangzaisak a, muhna tangzaina in ngaihsut hoih le gelna hoih hong nei theisak hi. Campany neite in a thuzekte le a thugelpite khualzinsak thei zel uh hi. A nasemte muhna ah a pi a pute uh thunuam hi, cih ding tawh kibang hi. Ahi zongin a taktak ah a thunuam uh hi masa loin a nasemte uh a nasepna sung uah lunggim singim in om mawk uh leh amau tung pan a ngah ding uh ngaihsutna hoih gelna hoih tuamtuamte ngah naen loin tampi suplawh ding uh cih thei ahi manin, Khual a zinsak uh na hi zaw hi. Min dang gamdang ah a tun uh ciang muhna thak ngaihsutna thak tawh ciah kik ding uh cih peh amau dehna na hi gige hi.\n8.) Tangzaitak in kantel ding\nA bang lam ah gualzo nuam na hiam, na gualzawh nopna lam tawh kisai a gualzosa mite gelh laibu tuamtuamte sim ding le amau thugen tuamtuamte ngaih ding kisam hi. Na etteh theih ding mi kua om a hiam, tua mite tawh na kithuah khawm thei kei zongin amaute tung pan hamphatna khat le nih bek na ngah zongin hun na ngah simin amaute tawh kam kikum in. Thu dong den in. Lai na sim ciangin laibu khat bek siksan sawm kei inla laibu tampite sung pan tel siam in.\n9.) A kainawi ding nasep khat sin in\nA kainawi cih ciangin na gualzawh nop pen ahi lo, nasep dang khat sin in. Limsuaih, tukpeng kimawl, maan zaih, lasak le tumging tuamtuamte khat peuhpeuh sin in. Tuate in lungsim siangsak-in tawldamsak hi. Na khat bekbek i sep ciangin a sawtna ah lungzing gawp thei hi. tua bang hun ciang, a kainawite sep ding kisam hi.\nNa Zomipihte simtheih dingin na share saksawn in.\nPrevious: Zeisu sisan vangliatna zangin\nNext: India gamsung ah Hotel khat kicim, mi 10 si, adang mi 2 liam


url: =Iraqi gam sung a om Kurd minam te in suahtakna ngah nading Referendum bawl. - Laibu Saal\nHome > Thuthak tuamtuamte > Iraqi gam sung a om Kurd minam te in suahtakna ngah nading Referendum bawl.\nIraqi gam sung a om Kurd minam te in suahtakna ngah nading Referendum bawl.\nSep. 25, 2017 - Iraq gam sung a om minam tuam khat ahi Kurd minam te in a mau Kurd Minam aituam Gam khat in din khiat nading deihna tawh mipi lunggulhna pulakna referendum pawi bawl uh hi cih thu kiza hi.\nKum sawm tampi a lunggulh uh ahi a suakta gam khat in inntuan theih nading a kibawl hih referendum hang in Iraq Kumpi te heh mahmah bek tham lo in, a gamveng te uh ahi, Turkey and Syria te zong a mau gamsung a om Kurd minam te in hih dan in hong nung zuih ding uh lunghimawh mahmah uh hi.\nVote apia thei milip Awn 5.3 te in Iraq pan inntuan in Kurd gam phut khiat ding thukim maw thukim lo cih a mau lunggulha vote pia ding uh hi. Ahizong in, hih Referendum man khit phet in inntuan na tangko ding geelna om lo hi ci in Kurd makai ten gen hi.\nHih gamtatna deih lohna hangin, Iraq kumpi in gamgi lampi khempeuh, van lampi khempeuh Sep 24 ni in khak tan in Kurd te gawt bawl pah uh hi.\nKurd gamke pen Iraq gam I saklam mun a om hi a, Iraq gam sumbulpi ahi namgimtui (petrol) pen Iraq te omna mun pan Kurd te mun nawk in nisim Piper 600000 val a kizuak khiatna ahi hi.\nKurd minam te pen Iraq, Turkey, Syria gam thum ah akithehthang minam khat ahi uh hi.\nTheihhuai Kammal :\nReferendum cih pen Democracy gam te ah kizangh thukhentatzia nam khat hi a, gamvai te sung ah, gambup aiawh a thupi mahmah vai khat peuhpeuh a kikhentat ding ciangin, mimal khempeuh tung ah dotna nam 1 ki bawl in, tua dotna thukim le thukim lo tawh thukhentatna ahi hi.\nDaily Eleven Sep 26\nThuluui/Articles Thuthak tuamtuamte\nItem Reviewed: Iraqi gam sung a om Kurd minam te in suahtakna ngah nading Referendum bawl. Description: Rating: 5 Reviewed By: Cinpu Zomi


url: =Pope Francis in Cardinal Simonis hong nusiat na tawh kisai dahpihna lai pia | Radio Veritas Asia\nPope Francis in Cardinal Simonis hong nusiat na tawh kisai dahpihna lai pia\nCardinal Adrianus Johannes Simones (Photo taken from Vatican News)\nTu laitak aa Utrecht ah Archbishop asem Cardinal Willem Jacobus Eijk kiangah Pope Francis in Sep ni 3 ni-in Netherlands aa hong nusia Cardinal Simonis tawh kisai dahpihna lai pia hi. “A kha in tuucing hoihpa Jesu hehpihna tawh tawntung nuntak nopsakna ngah ta hen,” ci-in Pope Francis in thungetna nei hi. “Cardinal Pa in Rotterdam leh Utrecht ah itna leh upna tawh Pasian na a sepkhiatna te hangin A Vanglian Pasian tungah ka lungdam hi” ci-in Pope Francis in a lungdamna thu genthuah hi\nPope Francis in a lian bel Siampipa hihna tawh “Cardinal Simonis hong nusiakna hang tawh adah akap khempeuh ii lametna ahi thawh kikna Pasian sungah khamuanna leh kilemna hongtung ta hen,” ci-in thupha piakna tawh zawm suak hi.\nCardinal Simonis in 1970 pan 1983 kum ciang Rotterdam ah Bishop leh 1983-2007 ciang Rtrecht ah Archbishop sepna tawh Pasian na semin om hi. A mah pen 1985 kum in Pope John Paul II na-in Cardinal suaksak hi.\nCardinal Simonis pen kum 88 phata aa, September 2, 2020 in Netherlands aa Care centre pan hong nusia hi.\nNews Transalated by: RVA Tedim Chin Service\nBishop Felix in tuni aa kisim Lai Singtho bulphuh kha-an vakna


url: =China ah galkap te vanleng tawh Training akisin laitak vanleng khatkia :: ZOMI DAILY\nChina ah galkap te vanleng tawh Training akisin laitak vanleng khatkia\nposted on 30 January 2018 at 10:56 pm Lomkholna: China, News, Sawltak, World\nChina, Guizhou Province sungah Monday ni in galkap te’n Military Training Exercise abawlbawl laitak in, amauzat vanlengkhat kiasak uh cih People’s Liberation Army Air Force te’n genkhia uhhi.\nHong Kong-based Phoenix TV te’nzong tua Chinese Military Aircraft akiat laitak Video Clip pen amau website ah khahkhia uhhi. Tuaban ah vandawn panin akiat laitak, leilak ah mei akuan ziahziah laitak cih Photo tuamtuam tezong Social Media ah ki thehzak pahhi.\nRuptly News Agency te’nzong tua Military Aircraft akiat laitak Video pen YouTube ah khahkhia uh a, anuai ahzong ki enthei hi.\nVideo: Chinese military plane crashes in training exercise\nVideo sungah Military Training Exercise akibawl laitak in mi tampitak in enzihziah uhhi. Vanleng akiatkhit ciangin akiatna phualah akipai laitak, buannawi lakah mi tampi aomlaitak leh vanleng themneng mei akuan ziahziah laitak cihte ki muthei hi.\nBeijing News te genkhiatna ah hih galkap vanleng “Military Aircraft” akiatna munpen Suiyang County sung aom Zhengchang Township akia hi ci’n genkhia uhhi.\nHih galkap vanleng akiatna ah asi aliam cihte aki pulakkhia omnailo a, Air Force te’nzong bang vanleng namhiam cih genkhiatna omnailo hi.\nAir Force te’n Statement atomno khatbek khahkhia uh a, Guizhou sungah kisinna in Domestic Flying Exercise akibawl laitak in Air Force te vanlengkhat kia hi. Rescue Operation te’n hanciam in aphual ah akansan laitak hi cihciangbek pulakkhia uhhi.\nMore: Galkap vanleng kiatna pan misi alangdektak ki mukhiazo ta\n2016 April khasung inzong galkapte vanleng tawh “Deck Landing Exercise” akisin laitak in J-15 Fighter khat kiasak uh a, Jet Pilot khatin sihlawh ngeikhin hi. Sawltak #zomidaily\nPrevious: India, Delhi ah naungek kha 8 bekbek aphapan khat buanthuak\nNext: Apasal tawh akitawng nupikhat temta tawh ki liamsakgawp in, inntungpan tuahsawm\nThudot loh Advisor leh Makai pawlkhat\nNu leh Pa thumang anah lawhpek ~ Tual Khan Suan


url: =Subject: Chanel bags sale Tue Feb 21, 2012 12:10 pm\nBatasuna but not banned. cheap gucci shoes On Friday detained leaders face charges related to Garzon's investigation government does not torture people," demanded a copy of a third Justice Department memo games.""They can't say that Congress has been fully briefed while release of classified started\ntalking about reaching a joint vision of Mideast peace - traditional hut in which Jews eat nearly a month.He said authorities were then has now broad swath of Iraqi politicians - both Shiite command carrying AK-47 assault rifles - one brandishing a rocket-propelled grenade - walking\nwartime conduct, but triggered immediate condemnation from residents and academics.About carry dengue are thriving in expanded urban intensify and take a greater social and economic obligations," Bush said, without taking questions after chanel bags sale a brief professionals" conduct any


url: =CAC Real Estate in Lebanon - DUPLEX FOR RENT IN HAZMIEH MAR TAKLA WITH LARGE TERRACE.\nDUPLEX FOR RENT IN HAZMIEH MAR TAKLA WITH LARGE TERRACE. NEW\nMLS #: CR2378\nPrice: USD 2,350\nFeatures: A/C, Chauffage, Chimney, Generator\nSubmission Date: 09-30-2019\n290 M2 , 2 SALONS + LIVING ROOM + 3 MASTERS BEDROOMS + 5 BATHS + CHAUFFAGE + AC + MAID ROOM + CHIMNEY + GENERATOR + PRIVATE ENTRANCE + 4 PARKING SPOTS.


url: =Zolai Malgawmzia by Khaipi – Zomi Agape Church Inc\nZolai Malgawmzia by Khaipi\nZomi Agape Church Inc > Zomi Agape Church Blog > Agape Digest > AD04 > Zolai Malgawmzia by Khaipi\nMarch 14, 2022 by Super Admin AD04, Agape Digest, Zolai\nA tuampian laimal gawmzia pawlkhat\nMeii (n) – hih kammal pen van a, meii (cloud) genna hi. Cope Topa in adang a awsuah kibang kammalte tawh a kikhen theihna dingin “i” khat a behlap ahi hi. Adang kammalte: 1). Mei (n) – a sa mei (fire), a kangthei mei (flame), electrik mei (electricity); 2). mei (n) – ganhing taw a mei (tail)\nInn (home/house) -hih pen adang kammal ahi “in” tawh a kikhen theihna dingin “n” khat a kibehlap ahi hi. Adang kammalte:1). in (particle- normative affix) – a sem/ a a kitheihna dingin a kawk kammal ahi hi. Gen: Jesuh “in” lampi ahi hi; 2). in (particle) – kammal, laimal khat nunga zui-in kizang hi. Amah kia in khiatna nei lo hi. Gen: Ahih manin, tua bangin, limtakin; 3). in (particle- verbal imperative affix) – sawlnate ah kizang hi. Sepna lak kammal (verb) nungah zui hi. Gen: Pai in, sem in, tu in.\nTuu (n) – ganhingtuu hi. Kammal awhsuah dangte tawh a kikhen theihna dingin “u” khat kibehlap hi. Adang kammalte: 1). Tu (n) – lokhawhna tu (hoe); 2). Tu (v) – sual/ sofa tungah tu, a taw tawh tu (sit); 3). Tu (v) – gul in tu (bite). Ak in tu; 4). Tu (v) – vanleng tu (land).\nLaimal pawl (Phrase) tomlakzia\nApostrophe zatna – Eipau ah mikang lai dan mahin i kammal khat i tomlaknop, i melhnop ciangin ( ’ ) apostrophe kizang hi. Gen;\n“Topa in” i cih ding pen a tomzawin “Topa’n”\n“Zawhna ding” pen “zawhn’ng”\n“Kei in” pen “ken” hi lo-in “ke’n” hi zaw hi. Ai zang mi tampi takin “ken” zangin kitel ahih manin, zat theih veve hi. Ai zong a man i zat theih ding hoih zaw ding hi.\n“Amah in” pen “Ama’n”\nLaimal pawlkhat phiatkhia – Laimal lomkhat tom lak nadingin laimal pawl khat phiatkhiat kul hi. Gen:\n“Ahi hangin” pen “Ai hangin”/ “Ai hang”.\n“Tua ahih manin” pen “tua manin”/ “tua man”\n“Tua ahih ciangin” pen “tua ciangin”/ “tua ciang”\nLaimal (letter) phiat le laih\n“Koi ah pai ding” pen “koi pai ding” ahi kei leh “Kaw pai ding”/ “Kawh pai ding”\n“Nang” kihel lo ding – Nang (You) (Pronoun – subject) pen laigual (Sentence) sungah kisel/kimangngilh bawl thei hi. Gen:\n“Nang koi ah pai ding?” pen a tomin “Kaw pai ding” kici ziau thei hi.\nA tuampian kammal pawlkhat\n“Te” pen amah kia-in te ziahziah te diamdiam cihdan in khaitna nei hi. Gen: a puan te dialdial\nNa khat peuh a tam i gen ciangin “te” kibehlap hi. Gen: Mawtawte, Saite\nKikhenna, tuamkoih/ tuamsehna ah zong kizang hi. Gen: Amaute, kote, Tedimte. Hih mun ah kikhenna/ pawltuam lahna bek zong hi thei a, a tam a lahna zong hi khawm thei hi. Gen; Hih pa pen Tedimte hi, i cih ciangin amah pen Tedim khuami hi, cihna hi a, amah bek tampi hi tuan lo hi. Ahi zongin, amuate pen Tedimte hi, cihna ah “te” in amau pen Tedim khuate bek hi lo-in khat sang tamzaw hi, cih zong hong lak hi.\nEi le Ko\nEi pau in “ko” a cih khit ciangin “ei” teng kicibeh thei lai hi. Ko lak pan ei teng/ eiteng lak pan ko teng, cih danin khenbehna-in kizang hi. Mi dangte in hih bang kammal nei lo uh, ci hi. Mikangte in we/us zang uh hi. We/us khen behna kammal om lo hi. Hih hang mahin eimite pen a kikhen phadiak/ a kithutuak lo pahdiak minam ihih lam ipau ikammal in hong lak hi.\nZaknop – Laibu simin a thu hoih isak ciangin “zaknop” mah kici hi. I bil tawh i zak bangin kigen hi. Video bangin i mit tawh imuh ahih hangin hih laibu muhnop tak ei, kici ngei lo hi. Tu lamlam ciangin, “simnop” zong kizang tektek hi.\nPuakpaih – Inn lam ah van pua-in lam lang khanwg i tun’ ciangin a vante tua lai mun ah kikoih kinusia photna pen “Puakpaih” kici hi. A puakna ding mun taktak i tunma lamkal ah i van i suahkhiat pen “Puakpaih” kici hi.\nLaklawh – An ne laitak, kham nai lopi, vak dingin hong kisap ciangin i annek pen man nai lo, bei nai lo, i gil vah nailohna pen “laklawh” kici hi. Duh lai pian cih nopna zong hi kawm hi. Nasem laitak bang hi leh, anepsep zom nuam lai, zop ding om, man detak cihna hi. Kawlte pawl khat bangin hong zat pihin, “laklawh dekua” ci nong uh hi.\n(Etkak: Zomi Literature: Quo Vadis? By Rev. Pau Lian Mang – A PESTEL Talk video on Facebook)\nAD04, Khaipi, Zolai


url: =Kawlgam kikhelna leh khantohna Thupuak ~ CS Dal :: ZOMI DAILY\nposted on 7 July 2012 at 9:35 pm Lomkholna: Article, CSDal, Politics\nKawlgam ki-ukzia hong kikhelna tawh kizui in, gamdang kumpi leh kipawlna tuamtuam te in Kawlgam thu le la te, suakta takin etcianna, ettelna te a beisa hunsung sang in nuamtak in hong bawl thei zaw ahih man in, Kawlgam sung thu zong leitung ah a thei mihong tamzaw ta hi.\nA beisa a sawt nailo lai deuh in, Asia Development Bank (ADB) in Kawlgam kikhelna leh khantohzia ettelna thupuak, Outlook on Myanmar Economy, cih khat hong hawm khia uhhi. ADB te genna ah:\nTulaitak Kawlgam dinmun Gam khantohna etna ahi, Gross Domestic Product (GDP) pen 2010 kum in 4.9% pan 2011 kum in 5.5% in khangto hi ci in gen uhhi. Hih a khantohna pen a pha deuh in, gamdang mite in, hydropower, natural gas, leh datsi lamah investment a khantoh man hi ci in gen uhhi. A hi zong in lopan apiang mehteh mehgah, buhtang te pen khuahun siatna hang in, a khantoh zahding in khangto lo hi ci in genhi.\nGamdang mundang ah antang zuakna huhau in Kawlgam sum zong mannei zaw a, vanman khanna etna ahi (inflation) pen 2010 kum in 7.3% pan in 2011 kum in 4.2% in khiamsut hi. Thukhat ah April, 2011 kha akipan in managed floating exchange rate system hongzat man uh zong hi zaw kha thei ding hi. (MK818/$1) Natural gas zuakna zong 2010 kum sang in 15% bang khanzaw a, ahizong in leitung sumpiang suangmanpha zuakna pen 2011 kum in khiamsuk zaw hi ci hi.\nKawl kumpi in tulaitak in leibat buppi $11 billion kimnei a, tua zah lakpan alangpen leibat lohhun cingkhin hi. 2011 kum in leibat buppi pen GDP lakpan 5.5%pha hi ci hi. Gamdang mite in energy leh hydropower lam ah investment hong bawlna hang in, 2011 kum in sumlut $2.8billion kingah hi.\nKumpi bank in sumleitawi man amet piaksum (interest rates) pan 17% pan in 13% khiamsuk in, bank ah sum koih leng a summet (interests on deposits in banks) pan 12% pan in 8% ah kiamsak uhhi.\nKawlgam sumlut vekpi pen 2012 kum in 6.0% leh 2013 kum in 6.3% dingin ummawhna nei uh a, sum leiba pen 2012 kum in 5.5%GDP pan in 4.6%GDP ah kiamsuk ding in lamen uhhi. Ahi zong in vanman khanna (inflation) pen 2012 kum in 6.2% leh 2013 kum in 6.3% khangto dinghi.\nForeign Investment Law pen tukum July khasung in hongbawl khia zo ding in lametna kinei a, tua sung ah special economic zones ding in, Dawei, Thilawar leh Kyaukphyu khua te ah koihding in geel uhhi. Kawlgam sung ah vanlut apha deuh in, construction van te limlut mahmah laitak hi.\nGamdang investment te hong lut , sum leh pai, van tampi tak hong ki behlap ding ahih ziak van man, inn leh lo sap man te tampi tak in hong khangto thei ding hi. Hi tawh kituak in Kawlgam sung ah vanman hong khangawp lohnang kepna ding (macroeconomic stability) a om theiding pen masuan pi khat hi thei kha ding hi.\nKawlgam pen tutadih in ASEAN gamsung teng lakpan a zawng pen hi a, a hawmpi in mimal khat in kum sumlut (GDP per capita) pen $715 bek kingah hi. Gamzawng mah ahi, Bangladesh te GDP per capita $800 ngah a, Cambodia in $850 kimbang ngah uhhi. Tulai tak in Kawlgam mimal buppi lakpan 26% pen cimawh zawngkhal (under poverty line) in om hi ci hi.\nKawlgam khantoh nang sepding kisam laiteng Kawlgam in Thailand ahih kei leh Malaysia bangin a khantoh zawh na ding in, kum 30 bang kisam lai ding hi ci in, ADB vice-president Stephen Groff in gen hi. Banghanghiam cih leh Kawlgam ki-ukna system pen kizang thei lo, kisia cip hi ci hi.\nKawlgam khantohna ding pilna (education) lam nakpi tak in puahphat ding kisam hi, tutadih in kumpi te in education sector ah kumpi budget sung pan 3.74% bekzang uh a, hih budget sung pan in a tam zaw pen laihilhna ding sang in, siate khansum ding in kizang zaw a, a dang khantohna ding in kicing zolo hi. Budget tampi tak piak beh ding, sanginn hoih, facility a kicing zaw, sang laihilh siate a hoih zaw leh system hoihzaw neih ding zong kisam lai hi.\nLokhawlhna (agriculture) lam ah zong khantohna ding tampitak omlai hi. Lokhomi te lomun piak theih ding zong thukhun in hong bawl khin zo uhhi. Lokho mite tung ah sumleitawi piakzawh ding, ekleiza (fertilizers) a kicing in zatsak zawh ding, khaici hoih, khaici pha piak beh ding, lokhoh na ah kisam pilna, siamna (technology) zong a hi thei zahin khantoh ding kisam lai hi.\nTuaban ah lampi, lei, inn leh lo (infrastructure) te zong nasia tak in puahphat ding kisam lai hi. Motor lampi te a hoih zaw in puahphat, meileng lampi athak bawl ding leh, meileng te mahmah zong ahoih zaw zat zawh na ding investment bawl ding tampi kisam laiding hi. Gamkhan tohna ding transportation a hoih ding akisam mahmah khat ahihi. Tourism zong kumsim in hong khangto ding hi a, zato innpi te, zintung na hotels te zong nakpi in invest bawl ding kisam lai hi. Kawlgam ah gamdang mi ahawh (tourists) pen 2011 kum in 26% khangto in, mimal 300,000 kimpha ding in ciamteh uhhi.\nMeizat (Electricity leh energy) lam zong tutadih in leitung ah a hoih lo pen gam hilai a, tulaitak in 26% bek in mei kingah in, gambup a huampi in nikhat in dakkal (2) sung bek mei (electricity) kingah uhhi. Gamdang mite leh private company te tung ah septheih na phalna te piakding kisam mahmah lai hi. Kawlgam pen natural energy resources hau mahmah khat a hih man in, khanto lai mahmah ding hi.\nGamdang mite kawlgam ah nuamtak in sum hong bawl theihna ding, Banking System hoih mahmah zong kisam hi. Tulaitak in credit card leh debit card te zattheihna ding, puahphatna nasia takin kibawl laitak hi a, credit leh debit cards bek tawh hilo in, financial system zong hoihtak in nasep theihnang, tampi tak puahphat ding kisam lai hi. Hi bang in septheihna, Central Bank zong suakta takin nasep theihna, thuneihna tampi zawk ding kisam laihi.\nA thupi mahmah khat hi, Kawlgam ah kilemna kisam hi. Kilemna a om theihna ding kimuan leh zahtak na kisam hi. Kawlgam sung ah om minam tuamtuam te tung ah, suahtak na tampiak zawk ding kisam lai hi. Federal system tawh hoihtak in kalsuan takpi theih ding, mualtung mite in suaktatak in Kawlgam sung ah a mau ngeina leh dante, upna leh hihna te suakta takin septheih na, bawlna a neih theihsem nang kisam lai hi.\nAtawpna ah galkap te a kipan, gam uk makai te leh mimal khempeuh in, thukhun (law) te zahtak in liangko kikim in sepna tek ah nuamtak in nuntak theih ding kisam hi. Thuneihna, laneihna, thatang hatna te zang nawn lo in, thukhun tawh ki uk, (Rule of Law) a om theih ding kisam kan lai hi. A lian zaw, aneu zaw omlo in, thukhun sung ah, liangko kim theihnang kisam hi.\nPrevious: Milim (puppet) tawh kibang CNF te Supreme Council ~ Tual Khan Suan\nNext: Obama in University of Yangon ah a Thugen (Zokam) ~ Hau Za Cin\nTulaai leitung Thuthang Tuamtuam Updates October 23, 2014\nRev. Fr. Ignatius Hau Khan Kap (kum 58) in hongnusia\nGZA leh Indian Ambassador Kimu\nUSA ah mithat vaitawh Hrang Lian Mang leh David Sui Ceu kiman\nZogam khuapi Tedim gamhuam ah gilsan vei tam ~ Zingsol


url: =Ui bawlsiatgawp zong thong kiattheihna, sum liau theihna ahihi ~ ZD :: ZOMI DAILY\nUi bawlsiatgawp zong thong kiattheihna, sum liau theihna ahihi ~ ZD\nposted on 24 November 2016 at 9:59 am Lomkholna: News, Sawltak, Singapore, World\nSingapore gamsung ah pasal kum 41 aphakhin khatin a inn ah akhawi ui pen satgawp ahih manin, zanni Wednesday (23 November) ni in thukhenna thuak cih CNA pan kiza hi. Tuapa minpen Chiam Choon San Alan hi a, ganhing te tungah tatsiatna leh Dog License thukhun zuihloh manin dann atuak hi ci’n Agri-Food and Veterinary Authority of Singapore (AVA) te’n Press Release ah pulakkhia uhhi.\nHih thupiang pen May 23 ni hi a, innteekpa in ama khawisa uikhatpen a innnunglam ah tumgawp, sawtgawp, suigawp hi. Tuapen mikhatin Video nazaihkha citciat a, Facebook tungah koihto ahih manin, Social Media tuamtuam ah ki Share kawikawi hi. Tua Video sungah innteekpa in ui 3 anei hi a, adang ui 2 te maiah khatpen bawlsiagawp hi.\nInnteekpa genna ah a uikhawite kipet uh a, anasemnu in akipehloh nading un vakhen hi. Ahi zongin a ui khatpen thumanglo in, ahehsuak in nasemnu na ngikgawp, napehsawm cihi. Nasemnu zong lau in awng ahih manin, innteekpa zong innnung ah paipah cihi.\nTua a ui pen adaih theihtheih nading in abawl hangin ngahtuanlo ahih manin, ahehsuak in asuigawp hi’ng ci’n genkhia cihi. Tuapen ama ii genna ahihi.\nTua abawlsiat ui pen AVA kici “Agri-Food and Veterinary Authority of Singapore” te’n kem uh a, zatui zaha akisambang in bawl uh cihi. Tuaban ah aki bawlsiatna, aliamma te velcianna nei uh cihi. Tuakhit ciangin SPCA akici “Society for the Prevention of Cruelty to Animals” te khutsung ah kikemphot cihi.\nInnteekpa ii gamtatna pen khialhi ci’n thukhenna akineihleh Singapore Dollar S$15,000 liausum tuakkhatheiding, bekthamlo kha 18 sung thong kiatheiding cimawk hi. Tuaban ah Dog Licensing and Control Rules cihte zuilo ahih manin S$5000 zong atuamin liau tuaktheiding cihi.\nIh omna gam ii thukhun theihhuai hi. Kawlgam, Zogam ah ui khawng utbang in suitawh sattawh tuattawh ihthuah phial a, nekding in ih golumphial zongin abeisa ciangciang ah bangmah liau kituaklo hi.\nAhi zongin gamdang ah ui ahi zongin innsung ah akhawi uh ganhing “Pet Animal” khatpeuhpeuh pen utbang in ki bawlsiatheilo hi. Liau kituak theihi. Lampi tungah mawtaw tawh taihkhakzong liau aki tuakthei ahihi. Ui asim gawhgawh tezong hongki theikha zenzenleh, ummmmm….. ZD Sawltak #zomidaily\nPrevious: Japan ah 5.6 Magnitude thahatna tawh zin lingkik leuleu ~ ZD\nNext: Malaysia Ringgit sumtuh azang mi 3 kiman ~ ZD\nYangon ah nuntak kivaknading siamsin amawk in ki kahthei\nMalaysia ah nasem in aom Bangladesh gammi 2 ahingtang in mencim in vuknelhlum


url: =Neklehdawn leh gupna ~ MUC\nNeklehdawn leh gupna\nAdmin 11:09:00 PM Articles, Religion Articles\n(1) Sabbath tanloh na in gupna hong khaktan/tansak thei ding hiam?\nSabbath tanna leh tanlohna in gupna hong taan/ngah sak lo ding hi.\nSabbath a taangte pen gupna asaang khinte hizaw hi. Sabbath ih tansiam nai kei leh gupna saang cian nailo, Jesus honpa gumpa in sang zo nailo, leh Jesus tawh kizopna ah thuk/zai nailo hizaw ding hi. Jesus a itte in Sabbath tan nuam sa uh hi.\n(2) Sa sianglote nekna le gupna kisai zo takpi ding hiam?\nSa namcin bannekna in gupna hong pia/taan sak pah lianlo hi. Sa ane lote in Pasian’ khasiangtho ateenna pumpi adam nadingin nelo uh hi. Sa asianglo/anin nekna in pumpi taksa anat sak asusia sak nadingin a ne uh ahihi. Sa sianglote pen ansianglote hi. Annin ane te in apumpi bek susia lo uh hi. Banghang hiamcihleh, na gilpi (pumpi), na khuak (ngaihsutna lungsim, le na lungtang/kha tangtat theilo hi. Khat na leh adang khat zong na sak hi. Ih gilpi sungah annin ih guansuk ciangin ih lungsim sungah ganhing lungsim (animal passion) om saka, ih lungsim sungah animal passion aom khit ciangin ih lungtang (kha) ah thaanghuai gamtakna piang sak hi. Na up keileh aktui tang 5 khawng nekkhat in ne lecin, na pumpi in bang phawkna hong pia a, bang teng hong ngaihsun sak-a, bangteng hong sem khia sak hiam? Adventistte in Monism ci in, lungsim-kha-pumpi kikhen theilo, pum khat hi, ci in aumte, Laisiangtho hilhna azuite hihang, Greekte nung azuite hilo hihang. Greekte in kha siangtho sakin pumpi nin ci hi. Pumpi asih ciangin Kha tai khia in pasiante kiangah ciah hi, ci uh hi. SDAte in hih nial hi. Theipipi hileh theilopipi hileh sa-nin (sasiangtho uang nekna nangawnin zong) nekna in, Pasian’ lim le meel ih sutna panin hong mual sak hi (marred or corrupt or defaced).\nPasian in Adam abawl cil in Ama; meel sunin na bawl hi.\nMawhna sungah alut ciangin tua meel kisusia hi. Jesus in tua meel sutna ahong guankik dingin sihna hong thuak hi. Gupna ih cihin tua Pasian’ lim le meel sutna hong guansak kikna (restoration of God’s image) hi. Tua ahihmanin sa nekna, zu dawnna, zatepna, niangteh dawnna, coffee dawnna, sila neihna, te in akibangin Pasianin ahong piak Ama; lim le ameel sumiat hi. Tua image restoration pen hite zatna in khaktan (hinder, obstruct) hi ci hi. Restoration into Christlikeness khaktan ahihmawk leh tua restoration omlo in gupna kingah loding ahihmanin sa-nin nek tuak hiam?\n(3) Kamsangnu Mrs. White um zokei leng SDA pawlpimi mah ih hithei veve ding hiam? SDA sungah tui ih kiphum thei veve ding hiam?\nSDA asuakcil ih pioneerte bang nek leh dawn atan khit uhciang bekin SDA asuak khat zong omlo hi. Tua hun sungte pen 1845 panin 1863 ciangciang ci mai ni. 1863 health message akingah mate in ih biakna siate bang akhasum uh pen tuhun bangin sum tang siksek in kipia hilo hi. Tua hia, a khasum sungah vokphei khat ta ngah zaw lai uh hi. Tuni zong tuabang mah hilel lo hia?\nSDA hing ih kicih hangin zu adawn tawh, za atep tawh, tuibuuk amuam tawh, cihbangin ih om ngei ngai hangin akihawl khia om tuan nawnlopi e. Khuapi khat-a SDA biakinn ah a deaconte bang Sabbathni in kikhop hun panin niangtui sai ah tu uhin asumdon hun lian atunciangin vadong sai uh, ci lai hi. Amuliante hong gen hilai hi. Ka cihnopna ah SDA pawlpi in gupna angahngiatte cihna hilo zaw in, ni nununghun adinga thu atangkote cihna hi zaw a, ih tangko thu ih nuntak pih kei leh ih gensiat pawldangte sangin asuk zaw laiding hi zaw hang. Tua ahihmanin SDA suah nadingin kamsangnu sang masa hamtang cih cih om thei tuan lo hi. Thuman tawh anungtate in kamsangnu nawl khin ngeilo ding, cilengh mannpen ding hi.\nKamsangnu sanglo in SDA pawlpi hithei lua hi. Sangmah ing, acite in athugen zong apom hituanlo thei hi. Laisiangtho sunga thumaante zuisiam peuh lehang kamsangnu thu te tawh kikingkalh nading thu omlo hi. Kamsangnu thu azuilo atam zaw pen Laisiangtho sungah thumaan aom amuhte azui meello te zong hi khin zaw uh hi. Tuiphum cih ciangciang pen Jesus gumpa leh Topa a ihsanna hibek hi. Jesus gumpa leh Topa a ih sankhit ciangin Sabbath tan, nektuak dawn tuak, cihte aki zil ding hipan hi.\nJesus ih saanna in ih diktanna (justification by faith) hi-a, kamsangnu thu zuihna in asiangtho nuntakna (sanctification by faith) hi. Justification ngahlo in kamsangnu thu hilhte lak ah Christian nuntakdan kinungta theilo ding hi. Amasa ding hong masa phot leh anungzui dingin hong zui siam lel nading hi. Gentehna in; It is easy to get marriage (justification) than to stay married (sanctification). Kiteenni pen justification ih ngahni hia, tuiphumna tawh kipulaak hi; nupa nuntakna pen sanctification hia, asiangtho nuntakna tawh kipualaak hi.


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Newsletters ✖Remove constraint Subject: Newsletters Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: =“ZEISU SUNGAH IH HIH NA” Nungnipi azom – FGA Tulsa\n“ZEISU SUNGAH IH HIH NA” Nungnipi azom\n5. MI DIK HIHNA (RIGHTEOUS)\n2-Cor. 5:21 Khrih tawh I kipawlna hangin eite zong Pasian tawh a kibangin midik I suahtheih nadingin mawhna a nei lo Khrih pen eite’ tang dingin Pasian in mawhnei mi a suaksak hi.\n2-Cor. 3:9 Mite mawhsakin thukhen nasepna-ah tuazahin minthanna vangtaang om ahihleh mite dik hi, ci-in genkhiat nasepna-ah a minthanna vangtaang lianzaw kan lai ding hi.\nRom. 5:16 Pasian’ letsong le mi khat’ mawhna a hatna zia kilamdang hi. Khialhna khat a om khit ciangin, “Mawh hi,” ci-in thukhenna kipia a, ahi zongin khialhna tampi tak a om khit ciangin a kilawm lopi mahin, “Dik hi,” cihna piakkhong thupha a om hi.\nPhi. 3:9 Khrih tawh kiptakin kipawl khin ka hih manin Thukham zuihna tawh a kingah thei keima hanciamna tawh dik ngahna cihte ka nei nawn kei hi. Tu-in Jesuh Khrih upna hangin Pasian in ahong piak diksakna ka ngah a, tua pen upna siksanin a hong kipia ahi hi.\n6. TATE HIHNA (Children of God)\nJohn 1:12 Tua bang hitaseleh ama thu ngai- in amah a um mite khempeuh tungah Pasian’ tate suahtheih nading thu a pia hi.\nGal. 3:26 Khrih Jesuh tawh na kipawl manun note khempeuh Pasian’ tate na suahtheihna uh pen na upna hang uh ahi hi.\nRom. 8:15 Note tungah Pasian in a hong piak a Khasiangtho in note na lau nadingun sila-in a hong bawl hi lo a, Khasiangtho in Pasian’ tate a hong suaksak ahi zaw hi. Tua Khasiangtho mah in Pasian pen, “Pa aw, Pa aw,” hong ci thei sak hi.\n1-John 3:2 Ka lawm itte aw, eite’ pianzia ding taktak a telin hong kilat nai loh hangin tu-in Pasian’ tate ihi hi. Ahi zongin Khrih hong kilat ciangin ama pianzia ahi bang teekteekin mu ding ihih manin amah I bat nading thu teltakin I thei hi.\nGal. 4:7 Tua ahih manin note pen sila hi nawn loin Pasian’ tate na hih manun Pasian in ama tate a dingin a koih khempeuh, note tungah hong pia ding hi.\n7.GUALZO PENTE (More than conquerors)\nRom. 8:37 Eite a hong it Pa’ hangin hih thu khempeuhah a gualzo pente ihi hi.\n1-John 5:4 Pasian’ ta ahite peuhmah in leitung nate zo uh a, I upna tawh leitung nate tungah a gualzo ihi hi.\n1-John 5:5 Kuate in leitung nate zo ding ahi hiam I cih leh, Jesuh pen Pasian’ Tapa hi, ci-in a umte bek in zo ding uh hi.\nNungnipi May 15,2016 >>>\nFGATulsa May 22,2016 Bible Study pan ki la kik hi.\n← “ZEISU SUNGAH IH HIH NA” By: Sia Khen Kip\nPaupi & Nuam Niang te Mopawi lungdam pih na →


url: =“Langbawm a ek ah awk” ~ Tual Khan Suan :: ZOMI DAILY\nposted on 30 November 2016 at 11:16 am Lomkholna: Article, Politics, Tualkhansuan\nA zatna : : Thu nung thu ma khual/en lo a, a mawk gamtat mite a mau gamtatna sa te hangin buaina tuak kik thei hi.\nHih paunak pen ganhing ( vasa) nuntakna tung pan in mihing te nuntakna ah a kidop huai thu te leh gamtatna ah thu hilhna / lamlahna ding a kizang paunak hoih khat a hihi. Langbawm (vasa nam khat) pen van a leng vasa te sung pan a neu nam khat hi na pi’n a mah gamtatna ah a kikem zolo vasa khat a hihi. A gil kial ciangin langbawm ( singkung/gah nam khat) ne in a kham khit pikpek teh a tuahna mun peuh ah ek tha kawikawi hi. Langbawm ( vasa) in a nek singgah pen kaw (glue) bang hi a, a ek thakna munte ah a vapai kik ciangin a thak sa ek tungah awk kik thei hi.\nI gamtatna sa te hangin sum leh pai, tha leh ngal leh hun leh nit te a kisam lo pi in i sup lawh thei uh hi. Thu khuallo in i mawk gamtat, kampau manin a kisam lo pi buaina kituak thei hi. “ Mihai te’n a hai man liau zolo” a kicih bangin thu nung leh thu ma en lo in, a gamta kampau mite in a mawkna in supna tuak thei hi. Mailam thu piang ding mi khempeuh in theilo i hih manin thu khualna tawh kidawm a gamta kampau mite in a hong piang lai ding thute ah nuam tak in nawk paisuak zo uh hi. A hoih piang ding maw, a sia piang ding cih kuamah a gen khol thei ki om lo a hih manin a kidawm siamte in haksatna tawh kipelh hi. “ Mipil te’n a pilna gai zolo” a kicih bangin nung leh ma en a ngaihsut siam a gamta kampau mite cimawh lo hi.\n“Thal lup sa a cil siat” cih thugen a om bangin i gamtatna khat peuh ah ngaihsun masa lo a mawt tatna pen a gamta mite mah in thuak kik thei hi. A hoih ding a sia ding thu khat peuh zong gel khol masa a gamtatna pen eitung ah hong tun ciangin hamsatna tawm ding hi. A kidawmlo a, a mawt gamtat mite in a mau gamtatna gah a loh uh teh lungkimna ngahlo uh hi. Thusia thupha pen a beisa a i gamtatna te tungtawn in hong tung kik ding a hihi. A beisa i nuntakna pen tu ni/hun a ding in kipatna/lamlahna ( guideline) hi pah a, tu ni/hun a i gamtatna pen mai lam a dingin kipatna/lamlahna ( guideline) hong hi to pah hi. Abeisa a kipatna hoih tawh a pai te pen tu ni/hun ah buai nawnlo ding a, tu ni/hun a kipatna / lamlahna hoih tawh a pai mite pen mailam ah buai lo ding hi.\nLaisiangtho sungah “ mi khempeuh in a mau vawhsa khaici mah a at kik tek ding hi” cih a kigelh bangin ei ma gamtatna leh kampau te teng mah i nuntakna ah i ngah kik ding hi. Thu nung thu ma en/khual a gamta mite pen buaina neilo zaw ding a, a mawt gamtat mite in buaina leh hamsatna thuak zaw ding hi. Khat veivei a hoih lo leh hatsatna i thuak ciangin genthei kisa in i thuum leh tau in i kap thei hi.Tua bang hun ciangin i vawh khaici bang hiam cih i thei kei a, a beisa hun a i mawt gamtatna te i phawk nawn kei hi. I lungkham ding leh i gentheih ding Pasian in hong deih lo a hih manin Pasian deihna hi i cih ding hi masa lo hi. Eima gamtatna sa te tung pan a gah a at kik i hihna i phawk kei leh Pasian mawhsak i suak kha ding hi.\nTua a hih manin i pu leh pa te in i gamtatna hangin kibuai thei a hih manin kidop huai thu a gen uh ciangin “ langbawm a ek ah awk” ci’n na gen uh a gamtat kampau kidop huai a hihna thu kihilhna na nei uh hi.\nPrevious: Yangon Airport sungah apuakkham theiding muanmawh kimu ~ ZD\nNext: Wisconsin ah Vote simthakna dingin amapang Stein in sum $3.5 Million beisak ~ TK Lian


url: =AndrewKhai :: ZOMI DAILY\nLeitung ah a sau pen Leipi lian 10 te Leipi thu. Lei pen mihingte in kum tul aa sim in ih zang khin hi. Lei in ih pai theihlohna mun tampi olno takin hong tungsak ziau hi. Tuni-in leitung ah Leipi …\nContinue Reading about Leitung ah a sau pen Leipi lian 10 te →\nZomi vai ah aki lehbulh lampi nihte Minam vai-ah a ki lehbulh Lampi nihte. Lampi khat in lian tektek ding-a atawpna ah Leitung buppi zong ei-a ding in khuata neuno (Global Village) bang in, ih deih …\nContinue Reading about Zomi vai ah aki lehbulh lampi nihte →\nLia Harmony, Taang Melody Melody khat hongpian nang-in Pitch, Rhythm, Beat leh Meter te ki sam hi. Galkapte a thuangthuang in hongpai ciang' a Melody uh pen Left Right/ L - / L R / L - / hi-a Meter …\nContinue Reading about Lia Harmony, Taang Melody ~ ADK. Camp Mary →\nSehnel Mualte - The Wonder of Indiana Indiana Dunes a kici sehnel mualpente pen Indiana State Park sung-ah om hi. Illinois khuapi Chicago mailam tai 47 na-ah om-in Michigan Bualpi(Lake) pangto …\nContinue Reading about Sehnel Mualte – The Wonder of Indiana →


url: =Tulaai Leitung Thuthang Tuamtuam Updates July 11, 2015 :: ZOMI DAILY\nposted on 12 July 2015 at 3:56 pm Lomkholna: Khawmpau, Myanmar, News, World, Zomi\n· Sen gam Zhejiang Province sungteng ah July 10,2015 nipan nasiatak in huih leh guah kithuah in zu ahihman in Mipi 1million bang in inn le lo nusia in kiheem khia uhhi. Kaam nei mahmah uh ahihman in asi aliam kuamah omlo uhhi. Kaal kipat lam in Japan gam leh Taiwan gam zong nawkgawp a, mitam simsim liam uhhi.Hih thu hang in khualzin na vanleeng, meileeng te kikhawl kik sak zihziah a July 11, 2015 ni in bel haat lua nawnlo sam ci uhhi. BBC\n· Afghanistan gam Achin District sung teng US Tuithe gaalvanleeng ten July 11, 2015 ni in nasiatak in gaalbenna nei uha, IS mikaaipi khat ahi Saeed Khan leh nautaang mi 30 kiim viklum ziau uhhi ci in Afghanistan thukansim ten in genkhia uhhi.VOA\n· Egypt gam Cairo khuapi sung a om Italy ten paalaai zumpi mai ah July 11, 2015 ni in IS misok te hiding a ummawh migilo ten Bomb puakkham sak uha, mikhat si uha, Inn le lo pawlkhat sia hi. VOA\n· Bangladesh gam Mymensingh khuapi sung ah July 10,2010 ni in Zateep leh muamtheih company khat in amawkna in puan kihawmding ci in taangko ahihman in mipi 15,00 bang kikaai khawmpah uha, nasiatak in kiphuul uh ahihman in mipi 23 si in 50 liam uhhi.CNN\nPrevious: Eima’ Van Ciatciat Puaksiamna – Nipi Thupuak\nNext: Malaysia gamsung aom Low Yat Plaza buaina


url: =Zomi Nam Ni leh I Tavuan. Agelh ~ Tg. Vung Lian Mang - Laibu Saal\nHome > Thuluui/Articles > Zomi Nam Ni leh I Tavuan. Agelh ~ Tg. Vung Lian Mang\nZomi Nam Ni leh I Tavuan. Agelh ~ Tg. Vung Lian Mang\nZomi Nam Ni leh I Tavuan\nAgelh ~ Tg. Vung Lian Mang\nTu kum 2006 kumin Florida Zomi Innkuan makaihna tawh America gam, Floria state sunga kibawl Zomi Nam Ni kum 58 cin'na-ah thugenpi dingin hong kiseh manin angtang mahmah ing. Hih bangin US gam sung khawng a tung ding leh hih bangin Zomi u leh naute tawh Zomite’ Ni Thupi mahmah ahi, Zomi Nam Ni zang khawm thei dingin ka ngaihsun ngei kei-a, hun manpha hong pia i Topa Pasian tungah lungdamna ko masa ing. Mipil misiam leh mihau tampi kawmkal-ah kei n'ong seh uh pen kei sangin a kilawm zaw ding upa mipil tampi om ding ahih manin kisuang sim ing. Bangbang ahi zongin makaite in deihsakna tawh hun hong pia uh ahih manin Florida Zomi Innkuan vaihawm upate tungah lungdam hong ko ing. Zomi Nam Ni bawlnaah hong kihel thei u leh nau a kuamah peuh tungah zong lungdam hong ko ing.\nI Zolai simbu sungah ‘F -- February 20 ni, Zomi Nam Ni hi’ ci-in sin hi hang. Bang hangin hih February 20 ni sese hi-a bangci bangin Zomi Nam Ni hong piang hiam, cih thu theih huai hi. Hih ni hong pian’khiatzia i theih nadingin tangthu tawm sut kik kul ding hi.\nTu-a Kawlgam-ah i pu i pa Zomite, tuma kum za tampi lai-in na teengin kiummawh hi. Tua hun lai-in Zomite pen kisuakta-in i gam i lei-ah khua hausa, ukpi cih bangin ei leh ei a ki-uk minamte i hi hi. Mangkang (British) gamkeekte i gam hong lut ma-in Zomi in kua minam, kua kumpi tungah siah leh bumh pia ngei lo banah kuama' vaihawmna nuai-ah om ngei lo uh hi. Hih thu tawh kisai-in Zo Tangthu (Zo History) a gelh Pu Vumson in “1885 kum-in Mangkang-Kawl Gal Thum Veina a bei khit ciangin Kawl kumpi gam a kisiat hun-in Kawl kumpi ukna gam in Irrawaddy gun dung ahi khanglam-ah Aunglan ciang, saklam-ah Bhamo ciang hi. Zomi te teen’na gam pen Kawl kumpi ukna nuai hi lo hi,” ci-in na gelh hi. Tua hun lai-in Kawl leh Zomite pen a suakta minam leh gam tuak hi-a, gam kituhna leh gal kidonate om loin gam leh minam kikal-ah kizahtakna nei tuak uh hi. Hih thu tawh kisai-in UNO-ah Secretary-General lui a hi U Thant in ama’ laibu gelh “Pyidawtha Khayi” sungah “Toungoo hun, Bayintnaung kumpi hun, Inwa hun leh Alaungpaya kumpite hun-in Zomite in Kawl kumpi’ aadingin galkap a seem tampi om hi, kici hi. Kawl tangthu sungah Kawl leh Zomi-te kikal-ah a ciapteh taak ding gal kidona om ngei lo hi,” ci’n na gelh hi.\nMangkang kumpi in 1886 kumin Kawl kumpi ahi Thibaw ukna gamte sut hi. 1888 kum December kha ciangin Gen. George White makaihna tawh Mangkang galkap tampi tak in Zogam hong do uh hi. Minam leh gam it Zomite in zong luang leh ban phal-in Mangkang galkapte a do thuk uh hangin galhiam kibat lohna hang tawh a tawpna-ah Mangkangte’ vaihawmna pen lungkim het lopi mah-in na sang uh hi. 1892 kum ciangin Zogam saklam teng ahi, Tedim, Falam leh Haka gam teng gawm khawm-in ‘Chin Hills’ ci uh-a, vaihawm Mangpi dingin Maj. Brown koih-in Falam khuapi-ah zum hong hi. 1896 kumin British Parliament panin "Chin Hills Regulation Act” (Chin Taung-tan-mya Simyin U-pa-day) phuang uh-a, Zogam pen hih upadi zui-in Kawlgam gam-ukpi (Governor of Burma) in direct-in uk hi. Hih upadi pen Zomite leh Kawl mite, vaihawmna khat nuaiah om khawm ngeilo i hihna bulphuh-a kibawl ahi hi. Tu-a Zomi Nam Ni hong kipatna pen hih upadi phiat maai ding deihna leh mipi deihna tawh ki-ukna (democracy) tawh vaihawmna hi-a, Falam khua-ah mipi’ kikhopna pana hong kipankhia ahi hi.\nMangkangte in tua thukhun’ zangin Zogam-ah amau’ vaihawmna a lamzan' nading ngimna-in Zomi ukpite hong zang uh-a, ukpite’ tungah siah leh bumh kaih theihna leh thuneihna pawlkhat pia lai uh hi. Tua bangin mipi te tungah siah leh bumh kaihna kilawm lo takin a tam ciangin hih pen Mangkangte' vaihawmna hang hi ci'n mipite in mukhia uh ahih manin Mangkang kumpite tungah lungkim lohna tam seEmsEem hi. Tua hunlaia mipite’ tunga thunei ukpite tungah a lungkim lo zong tam mahmah hi. Mangkangte’ sila i hih, a sang thei lo Zomi khangnote sung panin Mindat uk, Vawmhtu khuami Pu Vawmhtu Maung makai-in 1933 kumin Mangkang kumpi do nadingin "Chin National Union" (Chin-taung Nyi-nyut-yay A-phway) cih hong kiphuankhia hi. Zogam saklam gamte sangin khanglam (taungpaing-te) pen nainganzi lamah khua na mu masa uh hi. Tua CNU in Kawlmi gam it khangnote kipawlna ahi Do Bamar A-si-a-yone (We Burmans’ Association) tawh kizopna nei-in Kawlgam in suahtakna a ngah ciang Zogam zong suahtakna piak ding cih thu Mangkang kumpite tungah ngen uh hi. Gen. Aung San in zong Kawlgam sunga mualtung mite kiangah Kawlmite tawh suahtakna laak khawm ding na na zol den hi.\n1947 kum Aung San-Attlee Agreement zui-in Mangkang kumpi in Kawl kampaute tamna-zanggam (Burma Proper) suahtakna a piak ciangin mualtung gam teng zong suahtakna a hong piakna uh manlang zaw ding hi cih upna leh lametna tawh 1947 kum February kha 12 ni-in Kawl mite leh mualtung mi teng kipawl khawm-a suahtakna laak ding thukimna Shan gam Panglong khua-ah letmat thuhna nei uh hi. Tua thukimna hang bek tawh 1948 kum January kha 4 ni-in Kawl mite leh mualtung mite khempeuh pen Mangkangte in suahtakna hong pia uh hi. Hun hong beibei-a Kawlgam kumpi hong kilaihlaih-in Zomite i suahtakna leh i khantohna ding thute hong kikhaktanin henkol sungah lehtun kik i hih manin Sia Hang Khan Lian in “Sal suah na’nga khutpi mek ni February 12, Union Day” na na ci ngei hi. Tu-in zong Zomi Nam Ni ci-a i bawl ngakngak hangin 1948 malai hun-a Zomite’ ngainganzi (politics) tawh kisai-a i din'mun a lehtun’ kikkik i hi gige hi.\nZomite in Mangkang kumpi’ ukna nuai panin suahtakna a ngah uh hangin ukpi vaihawmna nuai pan suahtakna ngah nai lo uh hi. Tua ahih manin Zomi mipite in suahtakna ii gahte a kicing taka ngah theihna ding pen in, tua hun lai-a Chin Affairs Council thunei vaihawmte' nasep ding mawhpuakna masa ahi hi. Tua hi-a, Chin Hills Regulations Act in Zomite tungah bangzah takin gimna pia hiam, cih kankhia dingin Kawlgam kumpi in Thukankhia committee seh-a, ahi zongin a hun hong sawt toh luat ding dah uh hi. Tua ahih manin 1947 kum Kawlgam thukhunpi (Constitution) zui-a Zo Vuanzi (Chin Affairs Miniter) a seem masa peen Pu Vawmhtu Maung leh Chin Affairs Council-ah President a seem masa peen ahi Captain Pu Tg. Mang Tung Nung-te makai-in Zomi leh Zogam ii mailam vai ding thu kikum dingin 1948 kum February kha ni 19-22 kikaal sung teng Zomi khawmpi Falam khua-ah sam uh hi. Tua khawmpi-ah Zogam mun tuamtuam pan mipi 5000 kah ci-in kiciamteh hi. Tua khawmpi sungah thukhensatna khempeuh pen Democracy pai zia kizui-a, tua lak pan a thupi peen khat in Ukpi vaihawmna pan mipi deihna bulphuh ahi Democracy paizia tawh Zogam vaihawm theih nading cih thu Subedar Pu Tg. Thang Za Kai (Tuithang) in na sungg-a, Falam (Lailun) pan U Chun Mang leh Kanpetlet pan U Thang Maung te in thukimpih uh hi. Tua thusun’ (motion) pen vote (me) khiatna tawh khensatna kinei-a, a deih mi a tamzaw hi-in a deihlo mi 7 bek om ahih manin tua thusun’ kipsakna kinei hi. Tua thusun’ kipsak ni pen khawmpi a ni nih ni ahi, February kha 20 ni ahi hi. Tua bangin hun khat pan hun khat-ah a kikheelna-ah mipite’ deihna pen thuneite in zong zahtak-in suahtakna, kilemna, thumaanna a deih Zomite lungsim a kilatsak ni pen “Zomi Nam Ni” ci-in kiciamteh hi. Hih pen Zomite aadingin leitung-ah minam picing khat ahihna kilatna ahi hi. Tua hunah Kawlgam Kumpi (President) Sao Shwe Thaik zong va kah-a, amah mah zong Shan Ukpi nam ahih manin Zogam-a Ukpi vaihawmna a bei ciangin a lungnuam lo-a, ukpite tungah huhna (yawkyay) piak ding cih thu tangko pah hi. Tua ahih manin, Zomi Nam Ni pen mi honkhat kikaikhawm pak-a, vaihawm ziau-a piang thu neuno hi peuhmah lo hi.\nGen. Ne Win in amah'n kumpi a sep suak theihna ding ngimna tawh Burma Socialist Programme Party (BSPP — Ma-sala) phuankhia-a, 1947 kum Kawlgam bup thukhun’pi phiat-in 1974 kumin Kawlgam bup aading thukhun’pi a thak gelhsak hi. Tua thukhun’pi zui-in Zogam pen gamke (state) level-in a koih uh hangin deihsakna tawh a kipia gamke (state) hi lo-a, BSPP ii gam-uk vaihawmna-ah a nop zawkna ding deihna tawh administrative unit khat ciang bek ahi hi. Bang teng ahi zong tua thukhun’pi a kikipsak ni 1974 kum January kha ni 3 ni pen Zogam in gamke (state) a ngah ni-in kiciamteh thei hi. BSPP in Zomite pen lungsim siangtho tak leh deihsakna tak tawh hong pia hi lo hi. Zomite ngeina leh minam vaite a man'than' theihna dingin lampi tuamtuam tawh hanciam den hi. A masa-in “Chin Special Division” pen “Chin (Zomi) State” a hong piak ma-in “Zomi Nam Ni” pen “Chin Special Division Day” cih tawh kheel ding hanciam masa hi. 1974 kum thukhun’pi zui-in Chin Special Division pan Chin (Zomi) State a hong piak ciangin “Zomi Nam Ni” pen “Chin (Zomi) State Day” cih minvawh sawm leeuleeu uh hi. Hih hanciamnate pen Kawl kumpite in Zomite tungah deihsakna a hong neih lohna uh a kilatna khat ahi hi.\nI gam leh i minam’ aadinga i pu i pate' hanciamna leh gualzawhsate pahtawi leh phawk den ding deihna-in, a tup leh a ngim teng uh a khit ni (kip suak kei mah leh) — 1948, February 20 ni siksan-in, February 20 ni pen Zo Minam Ni dingin Zo Zum (Chin Affairs Council) in October 9, 1950 ni-in kipsak ahi hi.\nKawlgam sungah ki-ukna hong kilaihlaih-in i gam sungah hamphatna kikim, din’mun kikim-in Mangkang kumpi khut nuai pan suaktak ding lametna tawh Panglong Thukimna (Panglong Agreement) a kibawl hi mah leh, tua zawh kum 58 ciangin Zomite’ nun’takna pen Mangkang kumpi’ uk lai sangin suuksia zaw leh kumpi sung thuneihna lamah bangmah ngah nawn lo, biakna vai-ah hong kideidanin Zomi khat, mualtung mi khat hihna tawh galkap sung bangah zaa nei kuamah kiom nawn lo hi. Zomite’ salsuah na’ngin khutpi a meek kha takpi mah hi lo i hiam? Tu-in zong tu'n pawh hih bang dan om kik leh pawh, khial nawn kei ning, i ci ngam tuan diam?\n(3) Tulaitak Zomite din'mun leh i kalsuan zia ding hanthotna\nZo Minam Ni zatna hangin i minam sungah kipumkhat leh phattuamna tampi hong piang ahih manin Kawl kumpi lunghimawhin ngai dah-a 1956, 1957 leh 1958 kumin Zo Minam Ni zat ding phal lo hi. 1966 kumin Kawlgam Taw-hlan-ye Kaungsi (Revolutionary Council) kumpi in Zo Minam Ni pen Chin Special Division Day ci-in khek dingin thu hong bawla, 1975 kum panin February 20 ni pen Chin State Day leh Zo Minam Ni cih khop dingin thu bawl leuleu hi. 1981 kum panin tu dong Zo Minam Ni zat limlim Kawl kumpi in phal nawn lo-in hong khaam suak hi. Kei' tuahkhak lian khat bang 1997 kumin Zangkong khua, Padonma Zatyone (theatre) ah Zomi Nam Ni bawl lian dinga kisa pen nai lang sapin na khawl kik un, cih thu om-a, khawl kul mawk hi. Kum 2001in zong a mun ding ngah zawh loh manin Zangkong khua-ah Zomi Nam Ni kibawl zo lo tazen hi. Ni kum 2005 ciangciang pen Golden Jubilee Hall ah sangnaupangte’ pang beel-in kibawl thei lai hi. Tu kum zong Zomi Nam Ni a kibawl nop hangin bawl khuan/phalna kingah nawn lo cih kiza hi. Zomi Siamsinte’ Maithak muakna khawng tawh thuah-a bawl kul zel ding dan khat hi.\nHih bang danin paipai leeng i minam ni hong bei thei dinga, i minam itna lungsim zong hong beibei thei ding hi. Ukeng hing lai beel sungah a kihuan i bat khak ding dah huai sa ing. Beel nuai panin mei kikhuut-a a tui damdamin hong lum toto hi. Sa nai kei ci-a, ukeng a omna lamin a tui hong sa-a, tua ukeng pen sih tawh hong kizom hi. Zomite aadingin hun leh nite damdamin hong haksa tektek-a, ei aading nuamlai, phamawh sam kei e, cih tawh i paipai leh beel sunga kisuang ukeng bangin i theih loh kalin mangthang thei ding hi hang. Tu'n zong Kawlgam sung lianah Zomi Nam Ni bawlna vai hi ta leh, i minam aading vaihawm theihna pen damdam-in hong beibei hi ta hi. Zomite tuni-in ei tung leh i minam bup tungah haksatna hong tung pah kei kha mah-inteh; ahi zongin tu-a bangin a pai leh ei’n zong vaihawm khat i neih kei leh, tu zawh a sawt loin Zomite cimit thei ding hi hang. A mihing i nungta zongin i minam hihna bei-in gam a nei nawn lo suak thei ding hi hang. Pilvaan' hun leh khan'lawh hun hi ta hi. Kawlgam uk sungah Zomi Nam Ni i bawl theih nawn loh meel kitel nawn lo hi.\nKawlgam sung bang i et kik ciangin Kawlgam sung suahtakna leh democracy i ngah nadingin na a seem zo, na a seem ngam kitawm mahmah lai-a, ei a mimal-in i kihel zo kei zongin a seem a bawl nuam, a seem a bawl laite tha i kipiak siam ding tuni-in k’ong hanthawn nuam hi. Nainganzi (politics) pen ei tawh kisai kei ci kei ni. Kawlgam sung kiukna a hoih loh man -a US-a a tung tam mahmah hi hang. I gam nuam leh kuamah puapial khol lo kha ding hi hang. Tu laitakin CRPP, NLD leh mipi makai tampi takte in Kawlgam ah suahtakna leh democracy ngah nadingin a nun’takna uh khaam-in na hong seem uh hi. Ei Zomi sung panin zong a kilang deuh-ah Pu Tg. Chin Sian Thang leh ZNC makaite i minam a vei pawlkhatte in tuni ciangdong hang takin na hong seem uh hi. Party vai a gen ka hi kei-a, hih bang haksat hun taktak cianga hong makaih, gam aading summeet lametna tawh hi leh hong kipia lo ding-te buang, tha pia buang teei ni, a ci ka hi hi. I makaite mipi in en lo hi hang. Pu Tg. Chin Sian Thang bang pen Kawlgam sung mualtung mi khempeuh taanga thu gen thei, a gengen ahi hi. Eimi’ aadingin angtan’ huai mahmah hi. I minam’ aading kin lo-in, i makaite pan'pih (support) kei lailai leeng, a tawpna-ah i minam bup-in suplawh ding hi hang. I gambup haksa-in gentheihna i thuak laitak ei’ taanga a seem ngamte pen kua mi kua sa ci lo-in tha i piak ding, ei a suakta gama teengte in pan’pih huai saam lo ding hiam? America gam sungah nun’tak na’ngin i kikhual zah khat-in Zogam-a omlai i minampihte’ aadingin zong naseem-a thu i ngaihsut ding i kihanthawn hi. A sesmsesmsate zong tha i kipia hi.\nUS gam sungah nuntak na’ng i zon' kawm mahin i nusiat Kawlgam Zogam-a Zomite aadingin mailam nainganzi pai zia ding geel khol-in mi nungah i om khin phial zongin, tu’n mi tawh tan bang i kikim nadingin hanciam ni. Hih Zomi Nam Ni i bawlna ii a gah hong hi ding hi.\nKawlgam sunga kipawlna tuamtuam leh i neihsa Zomi minpua kipawlnate ahi ZNC, ZRO cihte mah phungvuh sawm ni. Political Affairs Committee of Chinland (PACC) tawh khut kilenin na sem khawm ni. Kipawlna khat peuhpeuh-ah mimal thaneemna leh hoih lohnate a om khak leh zong ki-en kei ni. Pan' khawm siam ni.\nMinam min vai tawh buaibuai masa nawn lo-in i omna mun pan i minam bup, Tedim, Falam, Hakha, Mindat, Matupi, Kanpetlet, Paletwa, Asho, Aizawl, Lamka cih om lo-in ma pan' khop ding sawm ni. Ei leh ei dai kikai-in kisungkalh nawn kei ni. Tedim Zomite mi nungah cian/om ta hi hang. Takkheh, Zomi.\nA tawpna ah, i Zolai Sim bu sunga mah bangin, Z - laimal ahi Z - Zomite hanlungciam khangto diam! A nuam Zomi Nam Ni kum 100 dongin a zang thei dingin a za, a ngai mimal khat ciat Topa in thupha hong pia ta hen. Amen.\nZo Khan Khual February 17, 2017 at 10:19 PM\nZomi National Day wikipedia ki ngah ta ei guai.\nItem Reviewed: Zomi Nam Ni leh I Tavuan. Agelh ~ Tg. Vung Lian Mang Description: Rating: 5 Reviewed By: Cinpu Zomi


url: =USA, Colorado pan Pa Johnny Kam Cin Pau (Phaitu, Thangmaan) in hongnusia :: ZOMI DAILY\nposted on 16 July 2020 at 9:42 pm Lomkholna: Dahpihna, News, ZIUSA\nUSA, Colorado pan Pa Johnny Kam Cin Pau (Phaitu, Thangmaan beh0 in hongnusia\nMangpha Pa Johnny Kam Cin Pau (Kum 58) Thangmaan Beh – Zogam Phaitu Khuami USA gam Colorado,Aurora khua aa ateeng Pa Johnny Kam Cin Pau in abeisa July 12,2020 in Kal natna tawh hongnusia chih thu izaakmanin ZIUSA kipawlna mintawh dahpihna i pulak hi.\nPa Johnny Paupi pen Pasian lam honsakna tawh 2000 in USA atung hi, Pa Johnny Paupi in (UZO-USA) President asep lai tak zong ahihi, Zomi khat ahihmanin dahpihna lainatpihna lahna in ZIUSA kipawlna in paakkual $150 man khat tawh mangpha khakna kinei ding hi.\nPa Johnny Paupi Luanghawm tawh anunungpen hunzatkhop ding hong tung ding Monday July 20,2020, 11:00am hun in (SDA) pawlpi makaihna tawh hunbawl na neih khit ciang in leisung ah tuhna ki nei ding hi.\nPa Johnny Paupi hong nusiatna hang in tanau meltheih khuapih tuipih beh leh phung akuamakhempeuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi – Zomi Innkuan USA, Inc.)\nDahpihna Pulaakna: Mangpha U Paupi\nKa zahtak mahmah uh leh ka it mah mah uh U Paupi @ Pa Kam Cin Pau (Johnny Paupi) in tuni zingsang lam in Denver, Colorado Zatopi pan hong nusia ahih manin ko innkuan in zong dahpih mahmah ung.\nAmah pen tulai tak United Zo Organization (UZO-USA) ii President pu leh Phaitu Community USA ii President asep laitak ahi hi. Zosuan tate kipumkhat nang, ki-it kilem nang leh nasep khop theih nang avei, aci tak, adik mahmah makai picing khat hi aa, i minambup aading pammaih ka sa mah mah hi.\nNung UN Khawmpi (New York) ah zong ZIUSA palai te leh UZO palai te holim khopna, ankuang umkhopna zong hong makai aa, i minam sung ki-it kilem nang alunggulh makai kician mahmah khat ahi hi. Akhua atui, a minam khantoh nang a geel, asem makai khat zong ahi hi.\nAmah tawh Guam tuikulh pan 2001 kum sungin US Mainland hong lut khawm ka hi uh aa, ka lung azuang mahmah hi. Ningkum 2019 UZO-USA Khawmpi, Kentucky ah pahtawina (Recognition Award) sang ding in ka va pai lai in ka kithuah khawm kha uh aa, thu leh la zong tampi ka kikum khawm thei uh hi.\nMore: Lai Siangtho letkhiatna thu ~ Rev. Pau Lian Mang\nAmah pen Zogam, Phaitu khua, Tonzang Township pan apiang hi aa, ka Zi te tawh khua khat zong hi in, kei aading ka sung’ lam, ka Nu lam te zong ahi hi. Tulai tak Zo Party (ZNRDP) ii President Pu Enpi (Andrew Kham) ii sanggam laizom zong ahi hi. Topan adah akap khempeuh hehnepna hong pia ta hen… Lungnuam tak in Tawntung Pa’ kiang na pai oo U Paupi.. Mangpha!! Thomas On Sian Mung (Thomas Mung Guite) Washington D.C\nPrevious: Zomite i kidot phatding thu namthum\nNext: ZIUSA Genvai sum don 5 ai theihsakna


url: =Hong Kong Actor khatin atanu amukpan anaplaitak Photo hangin mipi te’n mawhsak mahmah :: ZOMI DAILY\nposted on 26 July 2017 at 9:53 pm Lomkholna: Hongkong, News, Sawltak, World\nHong Kong ah aminthang mawhlo Actor khatin atanu amukpan anap laitak Photo pen Social Network tungah khahkhia ahih manin khuasung mipi te kilawm salo in mawhsak mahmah uh cih MSN pan kiza hi.\nTua Hong Kong actor papen kum 62 aphakhin TVB Actor Joseph Lee ahihi. Atanu Cherie kicinu ii asuahpawi, kum 15 acinna Birthday abawlni un akizaih Photo sungah atanu pen amuk panin nam ahih manin dik kisalo hi.\nTua Photo pen Actor Joseph Lee in ama Chinese Social Network Weibo tungah akhahkhiat hi a, Macau khuasung aom Restaurant khatah a innkuanpih te leh meltheih lawmte tawh atanu Birthday abawlsakni in akizaih uh cihi.\nNung Friday ni in Actor Lee in tua Photo pen Weibo tungah akhahkhiat hi a, akhahkhiatzawh akipan Netizens te’n gensiapah ziahziah uhhi.\nCommenta zatampitak kipia sukpah ziahziah a, akipia Comment atamzawtham pen dik asalo, etlawm asalo, kihhuai asa vive hizaw uhhi. Pa leh tanu tuabang in muk panin kinap pen kisamlo, hoihlo cih vive in Comment kipia hi.\nWeibo Users pawlkhat in Comment apiakna ah Actor Lee in atanu ametbawl hi acimah, kum 15 bang phata ahih manin atanu pen hibang in amukpan nap huailo hi acitawh, anap nopleh banghang in abiang ah namlello hiam acitawh kiciak ziazua hi.\nActor Joseph Lee pen Hong Kong ah Local Drama leh Films pawlkhat ah pa dinmun in aki helzelkhat ahihi.\nOriental Daily News te tungah Actor Lee in agenkhiatna ah ka tanu tawh hibangmah in kaki namzel uh cihi. Tua Birthday bawlni inzong ka tanu in khuaimei amutmitding ciangin hongnam in ci ahih manin kanap hi a, bang cihtheih omding hiam ci’n genkhia hi.\nAtanu Cherie inzong hihvaitawh kisai in Weibo tungah gelhkhia a, lungkiat huailua. Ka Birthday ni hunnuam mahmah kazat laitak uh mipi te muhding in Photo hongki khahkhia hi a, bangmah lungsim ginalo “ill intention” omlo hi. Mipi te tungpan in thupha “Blessing” hongngen keng, tuamah bangin nong ciamsiatding uhzong lunggulh tuankeng.\nRelated: Hong Kong Shopping Mall sung aom Escalator khat lehtaigawp in mi 18 liam\nKapa ka ngaihna “Paternal Love” pen ahoihlolam in, sisan kinailua aomkhawm “Incest” bangin nong gensiatgawp uh, kammal ginalo tawh nong kosiatgawp uhpen khasiat huai mahmah hi ci’n gelhkhia hi. Nang ngaihsutna anuai ah hong Comment dihve leh lawm… Sawltak #zomidaily\nPrevious: Germany kumpi in Rakhine State sungah zatding in US$ 2.1 Million piading\nNext: Video: Singapore gamsung lamkanna lei khat mawtaw in anawkkhak laitak


url: =Ezra 1 | Siantongluan.net\nPersia kumpi Sairas uk kum khatna kumin, Jeremiah tung tawnin Topa thugen a tun theihna dingin, ama gamsung khempeuhah taangkona khat bawlin lai-in zong a gelhna dingin Persia kumpi Sairas lungsimah Topa in a suaksak hi. Amah in hih bangin a hih hi:\n"Persia kumpi Sairas in hih bangin ci hi: Vantung Pasian, Topa in leitung kumpi gam khempeuh keima tungah hong pia khin a, Judah gamsung Jerusalem khua-ah ama-a dingin biakinn khat ka lamsak ding hong sawl hi.\nNote lakah ama mi peuhmah a Pasian in ompih hen la, Judah gamsung Jerusalem khua-ah paito hen la, Israel Pasian, Topa biakinn lamkik hen. Amah pen Jerusalem-ah a om Pasian ahi hi.\nTua ciangin koilai mun koilai gama om hita leh Judah mi a omlai khempeuh, ama omna mun mite in Jerusalem-a om Pasian biakinn-a dingin utthu-a a piakte uh banah, ngun leh kham, nate leh ganhingte tawh zong huh ciat uh hen," a ci hi.\nTua ciangin Judah leh Benjamin sunga innkuan lutangte, leh siampite leh Levi mite, Jerusalem khua-a om Topa biakinn a lamkik dingin a lungsim sung uhah Pasian in a suahsak mite khempeuh kithawi uh hi.\nTua ciangin a veng a pamte in thatang tawh a huh uh banah ngun tawh kibawl umlebeel, kham, van tuamtuamte, ganhingte, leh letsong manphate tawh huh thuah lai uh hi.\nTua thamloin, Nebukhadnezzar in Jerusalem panin puakhia-in ama pasian-te biakinn sungah a koihsa ahi Topa biakinn-a om ngei umlebeelte zong kumpipa Sairas in pusuah hi.\nPersia kumpi Sairas in hihte pusuahin sumkempa Mithredath khutsungah ap hi. Tuapa in Judah ukpa Sheshbazzar-a dingin a malzah simin sazian bawlsak hi.\nTua nate a phazah: Kham kuang tul khat, ngun kuang tul khat, umlebeel a nam tuamtuam sawmnihlekua,\nkham kuang-uk sawmthum, ngun kuang-uk a nam tuamtuam za li sawm khat, leh umlebeel adang tul khat ahi hi.\nKham leh ngun kibawl umlebeelte khempeuh a vekpi-in tul nga za li sawmgukkua pha hi. Tua hi a, Babylon panin salte a kiciahpih kik ciangin Sheshbazzar in tua nate khempeuh Jerusalem-ah a ciahpih hi.\nTedim Lai Siangtho / Laibu: Ezra 1


url: =Camiseta The Lord of the Minions - Camisetas Cine. Envío Gratis. Fanisetas - Tienda de Camisetas\nFanisetas(313) - Peliculas(830) - Peliculas actuales(25) - Cine(529) - Minions(44) - Minion(66) - Banana(26) - Gru mi villano favorito(10) - Villano(87) - Favorito(16) - Despicable me(15) - moi moche et mechant(5) - Gru(66) - banana(26) - El señor de los anillos(32) - Lord of the rings(48) - The Lord of the rings Anillos(3) - &nb(426)\nCamisetas Fanisetas (313) - Camisetas Peliculas (830) - Camisetas Peliculas actuales (25) - Camisetas Cine (529) - Camisetas Minions (44) - Camisetas Minion (66) - Camisetas Banana (26) - Camisetas Gru mi villano favorito (10) - Camisetas Villano (87) - Camisetas Favorito (16) - Camisetas Despicable me (15) - Camisetas moi moche et mechant (5) - Camisetas Gru (66) - Camisetas banana (26) - Camisetas El señor de los anillos (32) - Camisetas Lord of the rings (48) - Camisetas The Lord of the rings Anillos (3) - Camisetas &nb (426)


url: =Sepna/Zuihna leh Thupha!\nTusung dahna leh patauhna-tawh minambup phialmah ki-amcip gawp-a, ngaihsut kician meellozong hong luutgawp (thei) ahihman-in kihalhsuahna (refreshment) ding-in phawkpak thu khat:\n"Hih Tui Kaangpi na' peektan (zaptan) zawhleh dollar 1000 hong kipia dinghi", (gentehna-in) cihthu tung-ah ngaihsut masakding-pen,\nTui ka' peekthei-hiam? Ka' peek theihkeileh hih pahtaaksilpiak kei-tawh kisailo-hi. Ka' peektheih lehzong, mualmi tuizap daanciang-hiam, ui tuizap daanciang-hiam, tuivaatsiam, khangthak tuipeek kidemte' zapdaan kahihthei-hiam? Tuipeek kaki ngeinaseh-hiam? Saupi ka' peek zodiam?\nPeektan/zaptan nading Tui Kaangpi bangcia-in zaii-hiam? Ka' kingeinasehna-in azo-diam? Alang ka' tunma-in tansa-taai/pheisa-taai cihte ka' tuak khadiam? Kei' peekngei tuite-tawh bangci lamdang?\nDollar 1000-in kei' ading bang honghuh theiding? Kei' deihbang-in suakta tak-a zattheih-hiam? Tax piak akuul-diam? Hongpia uliante niangtui taih akuul-diam? Abuppi keima' thuthu-hiam? Za-aseh khenkhat ciangbek keima' thu hiding-hiam?\nHihteng ciantak-a I' theihtel khitteh kipan lehang kisiikna omlo tuam-hi. Alampi maan ahihman-in gualzawhna limci-in vaangpha-hi.\nKei mimal' muhna-ah Zomite ataangpi-in hihbang khapnate-pen ngaihsut ding-a thugui masate ngaihsut-in nei vetlo-in a-pahtaaksilpiak (reward) hih thutomno sung-a a-dollar bekbek ki-enpah tiuteu ka' sa-hi. Tuipeek siamloh thu-khat, tuipeek lo-a, agaal khat-a dollar "upna-tawh ka' la-hi" cih lamsang kihaat lua-hi. Hihpen khangthakte' khang-ah ahoihkhomkhat kikhiam theileh-a, lunggulh-huai lehkilawm ka' sa simsim-hi.\nThu-om khatpeuh analyse (telgeh) lopi-in uutteng sammsuk, upmawhteng kawksuk, deihteng suahsuk gawpzeel hang-a, "upna-tawh lading" cih-tawh ma kipang phangphang-hi. "Upna" ci-in upna-tawh sepna omkei mawkleh aseem, agim, asihpih zawzeente' ading-in bang lawhtaak omding-hiam? Moses-in "upna-tawh Canaan tungzo" cici-in amite paikhiatpih keileh tuni-in ZEISU' thu zaloding hang-a, beh tuulpite (dawithoih siampite) bekmah biakna sia-in neiding I-hihlam ngaihsun lehang khatveivei I' tualniamna-in hong henniam seemseem bang-in kikia suksuk-tawh kibang simsim hihang.\nKhangthak Zomi sung-ah apiicing kalsuanna a-om theih nading-in I' muiingiim/muiituum (aim) leh ngiimna/tupna (target/goal) telcian masa-in tua ngiimna lianmah I' khaak nading (to hit the exact target)-in akisam masapen, anihna, athumna cihbang-in ki-ngiimleh I' kalsuanzia themcik akhangto theideih tammaw cih lametna ahihi.


url: =PrimaCat Fresh Apple kissanhiekka, valk. 5 l - Puuilo\nEtusivu Lemmikit Kissatarvikkeet Kissanhiekka PrimaCat Fresh Apple kissanhiekka, valk. 5 l\nPrimaCat Fresh Apple kissanhiekka, valk. 5 l\nPrimacat Tuotenro: 10137555 EAN: 6430069584410\nhttps://www.puuilo.fi/PrimaCat-Fresh-Apple-kissanhiekka-valk-5-l /Shops/2014011303/Products/10137555 PrimaCat Fresh Apple kissanhiekka, valk. 5 l https://www.puuilo.fi/WebRoot/Puuilo/Shops/2014011303/5E6F/DC1B/AD69/4F89/BD94/0A28/1058/96EE/6430069584410.png 3.99 EUR InStock Categories/lemmikit/kissatarvikkeet/kissanhiekka 100 % luonnollinen Valkoinen hiekka Laadukasta kalsiumbentoniittia Erittäin imukykyinen Helppo siivota Raikas omenan tuoksu Primacat


url: =Written by ZONET Awards & Recognition Committee\tFriday, 20 January 2012 02:14 2011 Final Results Ki suaksakta : ZONET members, You Have Spoken!\t2011 ZONET pan in pahtawina piak ding tawh ksiai vote a khia mi 245 kipha hi. Tua sung pan in, Person of the Year, Writer of the Year leh Reporter of the Year ki telkhia hi. January 12 - 18 , 2012 ( nipi kal khat sung) mipi kiang pan in teelna kinei hi a, mipi in pahtawi ding a asak teng pen anuai a bang hi. ZONET pan in, abeisa kum 11 sung minam a ding nasepna ah, khat vei zong sum ki dong ngei lo hi. Huh ngetna zong ki nei ngei lo hi. Minam a ding nasepna ah, kalsuanzia tuam dang mahmah tawh ong ki kalsuan pih ahi hi. minam itna 100% kipumpiak a na akisem hi. Tua mah bang in, minam a ding nasemte pahtawina ih piak te zong , sum leh pai tawh ki pahtawi zolo pah hi. Neih leh neih loh man hi zaw lo in, pilna siamna tawh hi zaw lo in, minam itna leh a thu leh la tawh a kikalsuan ahihi. ZONET pahtawina ngahte pen, a hih theih ding leh, Zomi Nam Ni , Februay 20 in pahtawina laidal amau te tung ah kipia ding a, Zomi Nam Ni lian ahih theih kei leh zong tua ma peuh mah in pahtawina lai ki khak ding hi. ZONET pan in pahtawina angah te pen, ZONET pan in minam nasepna tangthu sung a kiciam teh tawntung ding ahi hi. ZONET Person of the Year 2011 : Pu Chin Sian ThangZONET Writer of the Year 2011 : Dr. Hau Za Chin ZONET Reporter of the Year 2011 : Zomi DailyCongratulation! to all the winners of ZONET Awards and Recognition 2011. Zomi leh Zogam na itna ong lak In! Topa Thupha!Gin Mang, Chair2011 ZONET Awards and Recognition CommitteeDate: January 18, 2012===============ZONET pan a pahtawina kipia , a pahtak huai Zomi salphate leh thu vaihawmte anuai abang in kiciamteh hi. 2007 ZONET Awards & Recognition Committee Chairman : Pu Gin MangWinner of ZONET Writer of the Year 2007 : Tg Zomi ( Tg Pau Cin Thang)2008 ZONET Awards & Recognition Committee Chairman : Pu Tual Khan SuanZONET Writer of the Year 2008 : Dr. Hau Za Chin ( Phuitung Liim)2009 ZONET Awards & Recognition CommitteeChairman : Pastor Paul KhaipuZONET Writer of the Year 2009 : Dr. Gin Khan Nang ZONET Reporter of the Year 2009 : Tg Mung Len Thang2010 ZONET Awards & Recognition Committee Chairman : Pu Vungh Suan MangZONET Writer of the Year 2010 : Dr. Hau Za Chin ( Phuitung Liim) ZONET Reporter of the Year 2010 : Tg Mung Len Thang2011 ZONET Awards & Recognition CommitteeChairman : Pu Gin MangZONET Person of the Year 2011 : Pu Chin Sian Thang ZONET Writer of the Year 2011 : Dr. Hau Za Chin ZONET Reporter of the Year 2011 : Zomi Daily\nLast Updated ( Friday, 20 January 2012 18:21 )


url: =Tahan SRBA Zumh Kiphul ~ Thu Tatuam (Siyin News)\nTahan SRBA Zumh Kiphul\nMonday, May 22, 2017 Sizaang Thu 1 comment\nTuni 22 May 2017 zan in SRBA Tahan Zumkee kiphuul a. YF &E&M te zak Laptop Computer te ni le GS le WF te zak motor cycle ၄၅/၅၄၉၆၈, ၃၈ဃ/၆၀၇၂၄ te hong kilaaksak hi. Tahan Police Station ah a thu kizasak zo hi.\nAkuama theampo ih vante a kinga kiknatu le nidangciang hibangh thu a omnawnngawl hetnatu thungen tek tawng.\nTuazan in Tahan Branch II ah General Secretary Rev.William Khai Tual. Durwan Pa Ngin Khan Thang le motor hawlsaktu akisampak Mangpite lum uhhi. Tabang hunlam phawkngawl het uh hi. Motor buuk le innnuai teng kihong a, akila ahihi.\nThupuak Rev.William Khai Tual\nibu winda May 23, 2017 at 2:16 AM\nSaya Atas nama IBU WINDA ingin berbagi cerita kepada anda semua bahwa saya yg dulunya cuma seorang TKW di SINGAPURA jadi pembantu rumah tangga yg gajinya tidak mencukupi keluarga di kampun,jadi TKW itu sangat menderita dan di suatu hari saya duduk2 buka internet dan tidak di sengaja saya melihat komentar orang tentan AKI SOLEH dan katanya bisa membantu orang untuk memberikan nomor yg betul betul tembus dan kebetulan juga saya sering pasan nomor di SINGAPURA,akhirnya saya coba untuk menhubungi AKI SOLEH dan ALHAMDULILLAH beliau mau membantu saya untuk memberikan nomor,dan nomor yg di berikan AKI SOLEH 100% tembus Sngapura (4D) <<< 5 1 6 2 >>> saya menang togel (155,juta) meman betul2 terbukti tembus dan saya sangat bersyukur berkat bantuan AKI SOLEH kini saya bisa pulang ke INDONESIA untuk buka usaha sendiri,,munkin saya tidak bisa membalas budi baik AKI SOLEH sekali lagi makasih yaa AKI dan bagi teman2 yg menjadi TKW atau TKI seperti saya,bila butuh bantuan hubungi saja AKI SOLEH DI 082-313-336-747- insya ALLAH beliau akan membantu anda.Ini benar benar kisah nyata dari saya seorang TKW trimah kasih banyak atas bantuang nomor togel nya AKI wassalam.


url: =A kiukhat pan a ngaihsutna ~ Laitai July 2008 :: ZOMI DAILY\nposted on 8 September 2016 at 3:00 am Lomkholna: Article\nKa lunggulh nam thum, Zomite ading kisam hi a ka theih, i khantoh theih nang, i kipumkhat theih nang leh i pankhop siam nanga kisam thu tawm gen nuam ing. Tuate : pau khat zat ding, thu leh la lamah i khantoh theihna dingin laigelh dan kibang ding leh Zomi ihihna ah lungkim a, i pankhop ding te ahi hi.\nLeitung nuntakna i et ciang pau a kisapzia leh pau in mihingte lungsimah na a sep ziate i theithei hi. Pau in mi tawh hong kithutuak sak in hong kimeltheih sak a, hong ki-it sakin hong kithutuak sak hi. Pau manphatna tawmkhat in gen pak lehang. Abeisa kum 4, 500 kimin leitung mihingte in Sinar zangguam ah Babel insang na lam uh hi. A hanciamna te uh a kham theih ding dan baih pen apau uh Pasian in kilamdang sak hi. Pau kitheituah nawnlo ahih manun, nasem khawm thei nawnlo in amau utna tekah paimang uh hi. Pau in mi a kikhentheihzia hih thu in kilangsak hi. I unau Mizote en lehang paukhat a neihna hang uh a akithutuak ziate uh i muh ciang enhuai mahmah hi. Zomite minam picing khat ihi a, i pau nam tuamtuamte pan pau khat zang thei lehang deih huai hi. Zomite in pau namkhat i neih ciang, i minam hong khangto in zong thupi zaw ding in ka um hi.\nMinam a khantoh nadingin lailamah i khantoh ding kisam masa hi. Tua dingin laigelh zia khat i neih ding kisam hi. English te pen hizahta a minam lian, mite etteh leh mite zahtak ahihna hang uh , thu le la a neih hoih man ahi hi. Mikang ten India gam a uk laiin English papi bangzah hiam thu kikum uh a, “India gam hausakna leh Shakespeare koi manpha zaw hiam?” ci uh hi. Tua a thukhupna ah, Shakespeare manpha na sa zaw uh hi. A hangin Shakespeare thu leh la in gam tampi tak a uk banah, India gam hausaknate nangawn nei thei ahih lam uh na kitel mahmah uh hi. Zomite mun tuamtuamah i ten bangin A, B, C, a zang pawl ki omin, A, Aw, B, a zang pawl ki om hi. Zomi mipil – misiam ten laigelh dan khat i neih theihna ding leh grammar kician tak i neih theih nading vai hong hawm leh uthuai mahmah hi.\nI khantoh sem nadingin Zomi i hihna ah lungkim in, mun tuam ah i teng zong Zomi mah hi cih kithei a, i pankhop siam ding kisam hi. Nam tuam a kikhen nate paihmang hun ta hi. Singkang (twig) khat sangin singkang thum le li koihciak a hak zawk mah bangin, pangkhawm leng mi in hong simmawhin hong niam-et nawnlo ding hi.\nA beisa kum tulsawmkhat laiin hih leitungah pau nam 10, 000 – 15, 000 kim omin misiamte in tuat hi. Himahleh hun hong pai toto in, nam tuamtuam omkhopna, tenkhopna, zi leh pasal a kiten thuahna leh, nam lianzaw ten a neuzawte a nencipna hangin pau nam tampi tak maimang ta hi. Tulai takin leitung ah pau nam 6, 000 val khawng bek om in tuat uh hi. Pau lam siamten a tuatna ah kum zalom khat i zatkik khit teh, pau nam 300 bang bei dingin tuat uh hi. I pau le ham te in koilam manawh hiam, manthanna lam maw, khantohna lam? cih i ngaihsut ding kisam hi.\nZomite khantoh lam manawh toto, thu le la leh pau le hamte puah kipan ta. Tua ding a malakna khat ahi Zomi bupin a zat theih ding, Khristian Labu bawlsawm cih khawng i zak ciangin, Pawlpi makaite in minam a veina, pau leh lai khantohna dinga ma a lakna te thupi in pahtakhuai mahmah hi.\nMinam khat i hih na, tunsungkhat pan piang, laigui kizom, Zomi Phualva banga itna lungtang a neite i hih manin pan i lak mengmeng ding kisam hi. Pasianin minam khat in hong bawl a, pau leh ham hoihtakte hong pia in, tuabang dinga hong bawlpa Pasian i mangngilh loh ding ahi. Late sungah Pasian neilo gam leh minam pen a mangthan ding thu Kumpi David in nagen hi. Tua ahih manin vaihawmna, kalsuanna khat peuhpeuh ah, Pasian muang leh zahtak kawmin na sem le’ng, i biak Pasian in i minam leh i gam hong khangto sak ding a; Zomite, minam lian leh mite zahtak, ama nasem muanhuai hong suaksak ding hi.\nLaitai: July 2008\nPrevious: Hoihzaw! ~ Pau Khan Kap\nNext: Politician (နိုုင္ငံေရးသမား) ~ Pu Zokhai


url: =Lungdambawl Thu laigil – 7 & 8 ~ Khaibawi :: ZOMI DAILY\nposted on 11 December 2014 at 9:30 am Lomkholna: Biakna, Christmas, Khaibawi, News\nLungdambawl Thu laigil – 7 & 8\nMagi I Cih Kuate Hiam: Zeisu a suah ciangin Bethlehem khua ah abia ding in ni suahna gam lam panin mipil pawlkhat hong pai a, hih mite pen Magi kici hi(Matt 2:1-2). Tangthu kan pawlkhatte in a genna uah Magi kicite pen Median gam mi hi uha, Media gam pen Persia gam mite ukna sung ahi hi, ci uh hi. Hih Magi a kici mite in Persia kumpite tungah sia leh lamlak na sem uha, hihte khat peuhpeuh aom loh in Persia gamn ah gan tawh biak piakna ki piatheilo hi. Tua ahih manin hih Magi aki cite peuhmah pilna anei mite leh biakna lam ah mi siangtho aki cite ahi uh hi. Magi te pen thu thukpipi a theite leh leitung nate lam-ah siamna tuamtuam nei in Zatui lam nangawn siam uh kici hi. Mailam thu zong a gentheite uh hi-a, mangkhiat lamsang zong siam mahmah uh kici hi.\nA nunglam ciangin hih Magi min neite pen khutlam en pawl, khongkhai pawl, aisan thei pawl, mitphial bawlpawl lel in ki ngaihsunta hi. Lai Siangtho sungah I muh Bar-Jesuh, Elymas leh Simon( Sawl 13:6,8; 8:9,11). Hihte leh Zeisu suahna a va enngiat Magi kicite pen kibang kilkello uha, Zeisu suahna a vaen Magi kici te pen mi siangtho leh thuman thu tak a ngaihsun mite ahi uh hi.\nNisuahna gam lam pek pan in kumpi khat a suahna mun a zong dingin hih Magi te hong pai tiaituaina I ngaihsut ciangin a lamdang mahmah khat ahi hi. Zeisu suah hun pawl laitak in leitungbup in kumpi khat hong suak ding hi, cih a lamet mahmah leh a ngakngak niloh uh hun ahi hi. Rom mite tangthu gelhte nangawn in hih thu na thei uh a, Rom kumpi Vespasian in a uk laitak in Rom mi tangthu gelh Suetonius in “leitung khempeuh a uk ding mi khat Judea gam panin hong khang ding hi, ci-in nisuahna lam gam khempeuh ah upnakip akho mahmah na omkhin hi,” ci-inna ciamteh hi.\nTangthu gelh siam Tacitus in zong tua bang mah in na gen a, “Nisuah na gam mite hong vanglian dinga, Judea gam panin hong khang gam ukte in leitung khempeuh ukding hi, ci-un upna lianpi om hi,” naci hi. William Barclay in a genna khat ah “tuahun sawngteng in mun tuamtuam leh minam tuamtuamte lak-ah leitung khempeuh a ukding kumpi khat hong suak ding hi, ci-in lam etna om kawikawi hi. Mi khempeuh lungsim sungah Pasian lunggulhna om hi. Pasian tawh loin leitungah hunuam om theilo ding hi, ci-in phawk khin uh hi. Zeisu hong suah ciangin zong mun tuamtuam panin mi hong paina pen leitung khempeuh a ukding ahihna lim hi” naci hi. Leitung khempeuh a ukpa suahna hangin Lungdambawl a bawlkhate, a zangkhate nangawn mi hampha in ka ngaihsun hi.\nLamhilh Aksipi: Zomi te’n tanglai I pu I pate hunlai in aksi nelkai hong suahteh thusia lasia khatpeuh piangthei ci-in upna I nei hi. Laizom melma unau Paite leh Thahdo tualgal kipat madeuh in zong, van ah aksi nelkai omin kapa in hong hilh a, ka mukha hi. Ka neulai in kha a sumteh, ni a sumteh guite si, sukte si ci-in ki gen hi. Tonzang Inn pipa Pu. Pum Za Mang sih in zong, zanin van ah aksi nelkai om cih a kigen kaza hi. Zomite mah bangin tanglai Jews te zong akua mahpeuh in aksi thupi ngaihsut in aksi lam lahnate nak up phamahmah uh hi. Aksi in I mailam hun pianzia ding zong, hong lakthei a, aksi lamdang a taangpha mahmah khat hong om leh Pasian in na lianpi khat hong sem ding hi, cih ngaihsutna, upna zong nei uh hi.\nMagi aki cite muh aksi pen bang aksi hi ding hiam, cih aksi thu a theite’n a upmawh uh a tuamtuam om hi. BC 11 kum pawl in aksi taang mahmah Halley’s Comet a kici khat van kantan in pai hi, ci uh hi. BC 7 kum pawl in aksi nih Saturn le Jupiter a vangtang ki tuah in taangpha mahmah hi, ci uh hi. BC 5-2 sungin van ah aksi lamdangpi hong om hi, ci-in kigen hi. Tua hunsung teng, Egypt mite’ kha a masa ni in Mesori Sirus leh khawlei uikai(ui aksi aci zongom) a kici aksite zingsang nisuah hun mah in suak in taangpha mahmah hi, kici hi. Mesori a khaitna in Kumpipa a suahna cih nopna ahi hi. Magi te muh aksi leh a lamlak aksi pen amin I theikei a, ahi zongin aksi lamdang khat aom ciangin kumpi lian khat hong suak ding hi, ci-in thei uh hi. Mipil te lam hilh aksi pen mi pawlkhatte in a paipai nading lampi uah tua aksi na paikhol dandan in ngaihsut tuak uh hi. Lai Siangtho siam tampi tak in Bethlehem khua tungah tua aksi tang in a tanna mun lam zuanin mipilte a paipai dan in genzaw uh hi. Tua aksi tang tawh ki zomin tangthu khat nanei uha, lamhilh aksi in a nasep a mankhit ciangin Bethelem khua sunga tuikhuk khat sungah kiasuk in, lungsim siangtho mite in a et ciangun tua tuikhuk sungah tua aksi tu dongin mutheilai uh hi, ciliang uh hi.\nMipil te’n Zeisu suahna mun en dingin a pai uh hina pi’n naungek Zeisu kiang tung masa loin a thatnuam Kumpi Herod kiang vatung masa zawsop uh hi. Hih thu pen a ngaihsut tak mahmah khat ahi hi. Lai Siangthosiam pawlkhat te’n a genna uah, Herod kiang a tun masak zawkna uh a hangin Aksi enlo in a mau pilna suangin paikha uh ahih manin Herod kiang tung masa kha uha, tua aksi a et kik uhteh amun tung theipan uh hi, ci hi. Vantung gam zuanin I pailai tak, eima pilna siamna hanta, hihna khawngpeuh I suankhak loh ding, a matha bekmah I suanding, a mahmah en gige ding Peter tuitung pai I batkhak loh ding hong phawksak hi.\nPawlkhatte leuleu in Herod Kumpipa in amah sanga a lianzaw Kumpipa(naungek Zeisu) suah na thu a kician in a telcian na ding leh Pasian in Herod a dinmun aki phawkna ding, aki puahphat nading a deihna zong hithei ding hi, ci uh hi. Ahi zongin Herod in tua thu a zakteh aki bawlphat gen malak in a thatnopna, a muhdahna khang semsem hi. I Christian nuntakna ah zong Pasian in I ki bawlphat theih na ding, I mawhna I kiphawk kik theih na ding, hun le mun tampi hong piathei hi. Tua bang hunhoih a ngahlai tak ua, a kibawlpha kik theite mi hampha ahi uh hi.\nTuni in na nisim nuntak na ah Herod Kumpipa na bangkha hiam? cih ki ngaihsut huai veve hi. Mipil te’n Zeisu kiang a tuntheih na dingun lamhilh aksipi mah zong kik in a zuihkik uhteh na tungthei pan uh hi. Tuhun ei Christian te zong Zeisu kiang, vantung gamnuam I tun theih nang in I lamhilh aksipi khat ahi, I tawi Lai Siangtho limtak I simding I etding, I zuihding hong kisam ngel kha ding hi.\nPrevious: Tulaai Leitung Thuthang Tuamtuam Updates Dec 10, 2014\nNext: Mangpha USA\nMatupi aom Medical Doctor khat sum neksialua ahih manin aza kia\nPa Stephen Pau Suan Kim hong nutsiatna tungtang kuppihna pawlkhat\nA (10) veina ZOSIAM Gospel leh Medical Trip vai tangkona\nZi leh Pasal zon pilvanhuai ~ T. Sawm Lian


url: =Dahlgren Lane Cicero, IN home and property info\n> Dahlgren Lane homes Dahlgren Lane homes\nDahlgren Lane, Cicero 46034 contains 33 assessor property records. 1169 Dahlgren Lane, Cicero IN\n1280 Dahlgren Lane, Cicero IN\n1069 Dahlgren Lane, Cicero IN\nThis 3 bedroom, 2.5 bathroom home has 2241 square feet and was built in 2006.\n1129 Dahlgren Lane, Cicero IN\nThis 3 bedroom, 2.5 bathroom home has 2488 square feet and was built in 2007.\n1000 Dahlgren Lane, Cicero IN\n1009 Dahlgren Lane, Cicero IN\n1229 Dahlgren Lane, Cicero IN\n1349 Dahlgren Lane, Cicero IN\nThis 4 bedroom, 2 bathroom home has 1507 square feet and was built in 2007.\n1329 Dahlgren Lane, Cicero IN\nThis 3 bedroom, 2.5 bathroom home has 2233 square feet and was built in 2008.\n1160 Dahlgren Lane, Cicero IN\n1020 Dahlgren Lane, Cicero IN\nThis 3 bedroom, 3 bathroom home has 2528 square feet and was built in 2006.\n1049 Dahlgren Lane, Cicero IN\n1220 Dahlgren Lane, Cicero IN\n1149 Dahlgren Lane, Cicero IN\nThis 3 bedroom, 2.5 bathroom home has 2524 square feet and was built in 2007.\n1040 Dahlgren Lane, Cicero IN\n1260 Dahlgren Lane, Cicero IN\n1089 Dahlgren Lane, Cicero IN\nThis 3 bedroom, 2.5 bathroom home has 2444 square feet and was built in 2007.\n1109 Dahlgren Lane, Cicero IN\n1269 Dahlgren Lane, Cicero IN\n1060 Dahlgren Lane, Cicero IN\n1120 Dahlgren Lane, Cicero IN\n1080 Dahlgren Lane, Cicero IN\n1180 Dahlgren Lane, Cicero IN\n1029 Dahlgren Lane, Cicero IN\n1209 Dahlgren Lane, Cicero IN\n1100 Dahlgren Lane, Cicero IN\n1140 Dahlgren Lane, Cicero IN\n1289 Dahlgren Lane, Cicero IN\n1200 Dahlgren Lane, Cicero IN\n1249 Dahlgren Lane, Cicero IN\n1189 Dahlgren Lane, Cicero IN\n1240 Dahlgren Lane, Cicero IN\nThis 3 bedroom, 2 bathroom home has 1374 square feet and was built in 2012.\n1309 Dahlgren Lane, Cicero IN


url: =Gul ano asuahkhiat laitak Video ki khahkhia in lamdang kisa mahmah :: ZOMI DAILY\nposted on 31 August 2017 at 12:30 pm Lomkholna: News, Sawltak, World\nGul te ano apiankhiattheih nadingin atui panin keuhkhia uhhizaw ahia, ano in suakkhia? Guitui panin ano keuhkhia hi nacihleh, anuai a Video pen lamdang nasa mahmahding hi.\nGultui mah kici tangtangzaw in, anosuak cihbangin ki genngei khollo hi. Ahi zongin hih Sand Boa kici gulpi khatin gul ano asuahkhiat laitak Video kizaih in, lamdang kisa mahmah hi. Gul ano pen khatbekzong hilo in thumtak khatkhitkhat suakkhia ngelhngelh hi.\nTua Video pen Reptile Collective’s Facebook Page ah nungkal August 25 ni in ki Post khia a, Minute 3 khawng sawt hi. Tua Video pen lamdang kisa in, ki limet mahmah a, View bekbek 10 Million valkhin in, Share bekbekzong 80,000 valvei ki Share khin hi. Comment tuamtuam zong tammahmah a, akigawm in 23,000 valbang ki Comment suk zihziah hi.\nVideo: Video of snake giving birth has internet confused\nVideo Clip sungah gul asan hiuhiau “Pinkish baby snake” khat hong suakkhia a, agei ahzong adang gulno khat asuakkhiakhin kimuthei hi. Tuakhit ciangin adang gulno khat suakkhia leuleu a, akigawm in 3 suakkhia hi.\nMihing nausuak mahbangin silehnai tawh kituam in, alaamzong pawlkhat ki muthei hi.\nComment akipia pawlkhat lakah gulkhempeuh atui panin apiangkhia dingin a ngaihsun pen haivailua ci’n “Wait am I crazy for thinking all snakes laid eggs?” khatin gelhkhia a, tua Comment pen tha kingah mahmahtek hi.\nRelated: Bangkok ah numei khatin dailenbuk azat laitak gul in anuaipan tuto\nComment khatleuleu ah kaneulai in gul khempeuh atui panin apiang hi hongci ka sangsia “Teacher” te khialmahmah aive maw ci’n gelhkhia hi. Video Clip sungah ihmuhtheih mahbang in gulkhempeuh atui pan apiang hilomawk a, ano zong asuakthei aom himawk hi 🙂 Sawltak #zomidaily\nPrevious: Kuala Lumpur khuasung lungphona panin thumanglo Rohingya mi 71 kiman\nNext: Guta khat kongkhak Shutter kawmah akhe awkcip in kiman\nMangkam sinna laibu honpawi kibawl ~ Tedim Post\nA nih veina Pinlong Khawmpi (Conference) ~ Tual Khan Suan\nValentine’s Day “Lawm kingai te ni” ~ Peter Suumpi\nZAM Thupuak :: 08 November 2015\nReligious Ph.D pan Secular Ph.D ah ~ CS Dal